Қачонгача арзон ишчи бўламиз? - Ishonch.uz\nБош саҳифа Жамият Қачонгача арзон ишчи бўламиз?\nҚачонгача арзон ишчи бўламиз?\nКумушхон уч ёшда. Дадаси хорижга ишга кетганига олти ойдан ошди. Уйига амакиларидан биронтаси меҳмонга келса, «атта, атта келди», дея югуради. Дадаси видеоқўнғироқ қилса, яшириб қўйган ширинликларини олиб чиқиб, «едириш»га уринади. Уддалай олмагач, хархаша қилиб йиғлайди.\nБугун Кумушхон каби минглаб болалар дийдор соғинчи билан улғаймоқда. Аммо шуниси борки, бора-бора бу соғинч туйғуси йўқолиши мумкин. Ёмони, унинг ўрнини ўкинч, алам ва ҳатто нафрат эгаллайди. Отасининг қўлидан тутиб кетаётган тенгқурларини кўрган сари юраклари дарз кетаверади. Бу синиқлардан пайдо бўлган чандиқлар сабаб улар атрофга меҳрсиз нигоҳ ташлай бошлайди…\nДарҳақиқат, миграция сабаб жуда кўплаб оилалар ҳужжатда бор-у, амалда йўққа айланиб бораётгани – аччиқ ҳақиқат. Ахир йиллаб бир-бири билан кўришмай юрган оилаларни мукаммал деб бўладими?\nБу – масаланинг бир жиҳати. Иккинчи томони, бу оилада отанинг ўрни йўқолиб, беқадр бўлиб бораётганидир. Узоқ йиллар қора меҳнат қилиб, 50-60 ёшида бедаво дардни орқалаб келаётган оталарга фарзандлар муносабати қай даражада? Отанинг мунтазам назоратисиз етарли билим олмаган, қўлида ҳунари бўлмаган, бир ҳафта цемент ташишга қатнаб, иккинчи ҳафта қурилишда ишлаб топгани йўлкирасию ош-қатиғига базўр етиб турган ўғил отасини даволатишга қодирми? У ҳам ягона нажот йўли миграция деб билади, кетиш учун етарли маблағ ё у ёқда тайин иш тополмаётган бўлади. Қизи ҳам кимнингдир қўлига қарам…\nМиграция келтираётган зарарлардан яна бири оилаларнинг дарз кетаётганидир. Кейинги пайтлардаги ажримлар таҳлил қилинганда, халқимиз энг оғир иснод деб ҳисоблайдиган хиёнат асосий сабаблардан бири сифатида тилга олинмоқда. Кўп кузатганмиз, тўйдан бир ой ўтиб-ўтмай, куёвтўра хорижга кетади. Омади чопса, биринчи фарзанднинг бешик тўйига етиб келади. Йўқса, боласини интернетда кўриб, атрофдагиларга мақтаниб юраверади. Турмуш ўртоғини йиллаб кўрмаган келинчак қўшнисинингми, синфдошинингми ширин сўзларига мафтун бўлади. Яширин учрашуви фош бўлиб, уйдан ҳайдалади. «Егани олдида, емагани ортида, нима етишмайди унга?» каби ғийбатларни қилади маҳалладошлар. «Уруш йилларида аёллар бошқача эди…», насиҳат ўқийди кайвони. Аммо бундай ҳолатларнинг кўпаяётгани масалага реалроқ ёндашишни тақозо этади.\nТўғриси, амалга оширилаётган ислоҳотларга, кўрилаётган чораларга қарамасдан, миграция Ўзбекистон учун энг катта муаммолардан бири бўлиб қолмоқда. Илгарилари «ўзимизда шунча шароит бўла туриб» хорижга кетди, дея мигрантларни айблашга ўрганиб қолгандик. Турли хасталикларга чалинаётгани, оиласи бузилиб кетаётгани, фарзандлари тарбиясиз қолаётгани учун фақат уларни айбдор қилардик. Аслида ҳамма ҳам хорижга қалб амри билан ишга кетмаётганини, айниқса, қора ишчига жуда қийинлигини кўпчилик, шу жумладан, масъуллар ҳам яхши билади.\nЎзбек халқининг меҳнатсеварлигига бутун дунё тан берса арзийди. Айниқса, қишлоқдаги ўзбек боласи бешикдан чиқибоқ, суяги меҳнатда қотади. Аҳоли сони кўпайиб бораётгани, узоқ умр кўриш кўрсаткичлари ошаётгани ва ё бошқа сабаблар туфайлими, мамлакатимизнинг меҳнат потенциали ички меҳнат бозоридаги талаблардан бир неча баробар юқори. Демак, истаймизми-йўқми, яқин ўн йилда миграция ҳаётимизнинг бир қисми бўлиб қолаверади. Шундай экан, мигрантларнинг ҳаёт ва иш шароитини яхшилаш, шу туфайли юзага келаётган оилавий ажримлар, ногиронликлар, зўравонликлар, одам савдоси ва бошқа жиноятларнинг олдини олишга қаратилган таъсирчан чораларни янада кучайтириш мақсадга мувофиқ.\nҚарийб бир ярим йилдан буён давом этаётган пандемия шароитида минглаб оилалар ночор аҳволда қолганини инобатга олсак, масала нақадар жиддийлиги аёнлашади. Узоқ йиллар давлат билан иши бўлмай, ўзи йиқилиб, ўзи туриб келган оддий халқ вакиллари пандемия сабаб хорижга кетолмай, давлатнинг ёрдамига муҳтож бўлиб қолганига ва шу аснода кимларнингдир энсаси қотиб, одамларни боқимандаликда айблаганларига ҳам гувоҳ бўлдик. Хорижга чиқиш имконияти пайдо бўлганида эса авиачипталар нархларининг бир неча бор оширилиши ҳаммасидан ўтиб тушди.\nУмуман олганда, миграция – дунё давлатларининг деярли барчасига дахлдор масала. Маълумотларга кўра, 2019 йилда халқаро мигрантлар сони 272 миллион кишини ташкил этган. Шундан 164 миллиони меҳнат мигрантларидир.\nГлобаллашув асрида ҳар бир инсон ўзига қулай муҳитда яшашни, ишлашни хоҳлайди. Мигрантлар орасида кўплаб олимлар, зиёлилар, шифокорлар ҳам бор. Улар ўз ҳаётларидан, ишларидан мамнун. Муаммо аксарият юртдошларимиз хорижга қора меҳнат кучи сифатида кетаётгани, ноқулай шароитларда яшаб, ишлаётганидадир.\nОлий Мажлис Қонунчилик палатаси сайтида шу йилнинг 13 апрелида эълон қилинган «ЎзХДП фракцияси ташқи меҳнат миграция бўйича парламент сўрови билан чиқди» сарлавҳали хабарда келтирилишича «…чет элга ишлаш учун кетган 1 840,0 минг нафар мигрантнинг атиги 11 минг нафари, яъни 0,6 фоизи Ташқи меҳнат миграцияси агентлиги ёки хусусий бандлик агентликлари орқали юборилган, холос».\nМиграция оқибатида миллий анъана ва қадриятлар, миллатлар софлиги йўқоляпти. Айни куч-ғайратга тўлган ёшдаги ватандошларимиз оғир меҳнатга жалб қилиняпти, оғир шароитда яшаяпти. Кетмай деса, кемтик рўзғорни тўлдиришнинг ўзи бўлмайди.\n– Бир йилни зўр-базўр ўтказдик, – дейди Достон исмли 30 яшар йигит. – Вилоят марказида бирон иш топилса, югуриб борамиз. Бир ҳафта-ўн кунда 200 минг сўм пул топиб, бир кило гўшт, майда-чуйда олиб, уйга шошиламиз. Аммо иш доим ҳам топилавермайди. Соғин сигиримизни сотиб, Россияга авиачипта сотиб олдим. Ишқилиб, борганимдан сўнг иш топилсин-да…\n– Нега ўзимиздаги бирон завод-фабрикага кириб ишламайсиз?\n– Ҳамма жойда ҳам оддий ишчиларга яхши ҳақ тўлашмайди. Ойлиги яхши жойлар эса банд. Акам чорва фермасида ишлайди. Оиламизда фақат угина доимий даромадга эга. Унда уч, менда икки фарзанд бор. Ота-онам пенсия ёшига етмаган, улар ҳам ёлланма ишчи. Қиш бўйи катта рўзғорни акам судради. Янгамнинг минғир-минғирлари суягимдан ўтиб кетди. Жойлашиб олсам, икки йилсиз келмайман.\n– Болаларимиз ёш, олиб кетолмайман. Кичкинамиз бир ёшга тўлса, онамга ташлаб, у ҳам ортимдан боради.\nАслида ишчи кучига ўзимизда ҳам талаб йўқ эмас. Бироқ 700-800 минг сўм иш ҳақига рози бўлиб ишлайдиган ёшлар жуда кам. Ишхона уйига яқин бўлса, 50 ёшдан ошганлар кам ҳаққа ҳам рози. Аммо кўплар бу пул 20-30 километр ва ундан ҳам кўп йўл босиб ишлашга арзимайди, деб ҳисоблайди. Бу фикрларга қўшилмай илож йўқ.\nПрезидентнинг «Хавфсиз, тартибли ва қонуний меҳнат миграцияси тизимини жорий этиш чора-тадбирлари тўғрисида»ги қарорида меҳнат мигрантларини ва уларнинг оилаларини ҳар томонлама қўллаб-қувватлаш, хориждан келганларнинг бандлигини таъминлаш, тадбиркорлигини йўлга қўйишга кўмаклашиш масалалари белгиланган. Ушбу ҳужжат асосида ўтган даврда бир қатор ишлар амалга оширилди. Хусусан, вилоят марказларида фаолият бошлаган «Ишга марҳамат!» мономарказларидан халқимиз мамнунлигини талабгорлар кун сайин кўпаяётганидан ҳам билиш мумкин. Демак, бундай марказларни ҳар бир туманда ташкил этиш мақсадга мувофиқ.\nБундан ташқари, «Темир дафтар», «Аёллар дафтари» ва «Ёшлар дафтари» юритилиши ҳам бандлик масаласини ҳал қилишда муҳим аҳамият касб этмоқда. Бироқ хорижга чиқишга ошиқаётганлар кўплигидан булар ҳали етарли эмаслигини ҳам англаш мумкин. Айтайлик, бу йил ўрта мактабларни тамомлаган ёшларни олий ўқув юртларига қамров 25 фоиздан ошиши кўзда тутилган. Ички меҳнат бозорида уларнинг яна 25 фоизи учун иш ўринлари бўлиши мумкин. Қолган ярмининг тақдири нима бўлади?\nАслида-ку, мигрантлар – мамлакатга иқтисодий фойда келтирувчи шахслар. Уларнинг давлатга олиб кираётган сармояси анча салмоқли. Демак, мигрантларни қўллаб-қувватлашни янада кучайтиришдан ҳукумат ҳам манфаатдор. Шундай экан, мутасаддилар узлуксиз равишда мигрантларнинг яшаш ва иш шароитларини ўрганиб, қатор саволларни ўртага ташлашлари ва аниқ жавоблар топишлари, уларни чуқур ва атрофлича таҳлил қилиш орқали янги чоралар кўриши лозим бўлади. Айтайлик, хорижда ватандошларимиз асосан қайси соҳаларда меҳнат қилишади? Ўша соҳаларда маҳаллий ишчилар қанча маош олишади? Юртдошларимиз улар билан тенг шароитда ишлаб, бир хил маош олишлари учун қандай билим ва кўникмалар талаб қилинади? Балки мамлакатимизда ватандошларимиз энг кўп фаолият кўрсатаётган завод ва фабрикалар филиалларини ташкил этиш мақсадга мувофиқдир? Бир йилдан ортиқ муддатга кетаётган мигрантларнинг оилавий кетишлари, фарзандлари ота-она меҳридан мосуво ўсмаслиги учун яна қандай шароитлар қилиб бериш имконияти бор? Ҳозирча бу саволларга ижобий жавоб йўқ. Балки «Ташқи меҳнат миграцияси тўғрисида»ги қонун қабул қилинса, кўплаб муаммоларга ечим топилар? Истагимиз – ушбу қонун ўзбек мигрантларига ҳар қандай давлатда гастарбайтер, қора ва арзон меҳнат кучи эмас, меҳнаткаш, ҳалол инсон, ўз ишининг устаси сифатида ёндашишга имконият берсин.\nКези келганда яна бир нарсани ёддан чиқармаслик лозим, мамлакатимиз меҳнат мигрантларини етказиб берувчи мамлакатлардан бирига айланиб қолмаслиги керак. Бунинг олдини олиш учун эса ёш авлодни билимли, ҳунарли қилиб тарбиялаш бирламчи вазифа бўлиб қолаверади. Айниқса, табиий ва иқтисодий фанларни чуқур ўргатишнинг аҳамияти катталигини ривожланган давлатлар мисолида кўриш мумкин.\nБундан ташқари, қишлоқларни янада ривожлантириш, саноатни олиб кириш, қишлоқ хўжалигидаги ислоҳотларни узлуксиз давом эттириш, илмли ёшларни спортчилардек қўллаб-қувватлаш, инновацион лойиҳалар учун тез-тез танловлар ўтказиб, давлат грантлари, субсидиялар ажратишни кўпайтириш, ҳозирда хориждан келтирилаётган кўплаб ускуналарни ўзимизда ишлаб чиқаришни кенгайтириш, аҳолининг харид қувватини ошириш юзасидан ҳам тизимли чоралар кўриш зарур бўлади. Токи Кумушхонлар ота-онаси бағрида яйраб камолга етсин! Токи ёшлигини меҳнатга бағишлаган оталарнинг кексалиги файзли ўтсин! Токи аёлларимиз бошини қўйишга тоғ мисол елка топа олсин! Токи келажакда хорижда ишлаш истагидаги ўзбекистонликлардан кўра юртимизга келиб ишлаш ниятидаги хорижликлар сони кўпайсин.\nАввалги саҳифаИккинчи маротаба ишга тикланди\nКейинги мақолаАмир Темур ҳиёбонида кўплаб фуқаролар тўплангани юзасидан ИИББ расмий маълумот берди


09.07.21 13:35\tmsk\nИслом-Қалъа НЎП. @Eldruso видеодан скириншот\n«Толибон» радикал ҳаракати (РФда тақиқланган) жангарилари Эрон ва Туркманистон чегарасидаги назорат ўтказиш пунктларини қўлга олдилар. Уларнинг иккиси ҳам Ҳирот провинциясида жойлашган, деб хабар беради TOLOnews телеканали маҳаллий божхона хизматига таянган ҳолда.\nХабарда Ислом қалъа аҳоли пункти толиблар назоратига ўтгани айтилади. Эрон билан олиб бориладиган асосий савдо йўли айнан шу ердан ўтган.\nИжтимоий тармоқларда тарқатилган видеода толибларнинг эронлик чегарачилар билан суҳбатлашиб тургани кўзга ташланади. Телеканалнинг провинциядаги манбасига кўра, толиблар бостириб келганидан сўнг Ислом қалъа божхона мулозимлари, бу ерда жойлашган хавфсизлик кучлари аскарларининг кўпчилиги Эрон чегарасини кесиб ўтганлар.\nШунингдек, Туркманистон билан савдо олиб бориладиган Торгунди шаҳри ҳам толиблар назоратига ўтган (афғон-туркман чегарасидаги иккинчи «Акина» пости 5 июль куни ёпилганди).\nturkmen.news 8 июль кунги хабарида кечаси маҳаллий вақт билан соат 23 да туркманларнинг Серҳетобод шаҳрида (Афғонистон чеграсидан 4 км олисда жойлашган аввалги Кушка шаҳри) отишмалар эшитилган. Ўқ товушлари афғонларнинг Торгунди шаҳри тарафидан келган. 8 июль кундузи маҳаллий аҳоли Серҳетобод орқали қуролланган аскарларга тўла саккизта машина ва мотоциклчилар ўтганини кўришган.\nTurkmen.newsнинг бошқа манбасига кўра, Мари вилояти чегара қўшинлари зобитлари оила аъзоларини Афғонистон чеграсидан узоқроқ жойларга кўчиришган.\nСўнгги кунларда толибларнинг ҳужумлари фаоллашган. 21 июнь куни улар афғон-тожик чегарасидаги «Шерхан-Бандар» постини эгаллаб олишди. Июль бошида эса жангарилар Балх провинциясининг Калдар қишлоғини қўлга киритишган. Бу ўлкада Афғонистонни Ўзбекистон билан боғлайдиган «Ҳайратон» чегара пости жойлашган.


Displaying items by tag: инқироз\nМусулмон ўзини инқироз вақтида қандай тутиши лозимлиги ҳақида гапирганда, аввало, ислом таълимотига кўра инқирознинг ўзи нима эканлигини, хусусан, Аллоҳнинг қадари тушунчаси билан нақадар алоқадор эканлигини аниқлаш муҳимдир.\nИнқироз, таърифига кўра, вазият ёки шароит беқарорлиги, бетартиблиги, кутилмаган ва кескин, одатда, ҳавфли ўзгаришлар юз берадиган муҳим вақт орлиғидир. Инқироз ҳалокат ҳавфини билдиради, бунда ҳар бир ҳаракат соғлом ечимни таъминлаб, келажакдаги ривожланишга сабаб бўлади, ёки ҳалокат олиб келадиган ҳал қилувчи бўлиши мумкин.\nМаълумки, ҳозирда жаҳон майдонига энг долзарб муаммо бўлиб дунё молиявий инқирози ҳамон таxдид солмоқда. Таназзулнинг бошланганига мана икки йил бўлди-ки, муаммо ечилиш ўрнига муаммо устига муаммо қўшилмоқда. Машxур немис иқтисодиёт тадқиқотчиси ҳамда консултанти Герхард Спаннбауер молиявий инқирознинг бош сабабларини ўрганиб чиқиб, қуйидаги ўз xулосаларини билдирар экан, муаммо ечимининг йўлларини ҳам тушунтириб ўтади. Олим ўз фикрини қуйидаги саволларга аниқлик киритиш билан бошлайди: “Инқироз айбдорлари ҳақиқатдан банкерлар-ми, ёки кредитни қайтариб тўлашга лаёқатсиз бўлган ипотека мижозлари-ми? Ёки бош айбдор сиёсатчилар-ми? Балки биз ўрнатган молиявий тизим такрорий инқирозлар ва юксалишларга асослангандир..”, дейди у.


Шавкат Мирзиёев Наманганда фармацевтика корхонасида бўлди\n20:04 / 08.07.2017\nЎзбекистон Президенти Шавкат Мирзиёев Наманган вилоятига ташрифининг иккинчи куни Наманган туманидаги “Merrymed Farm”масъулияти чекланган жамиятида бўлди. Бу ҳақда ЎзА хабар қилмоқда.\n“Merrymed Farm” МЧЖ хитойлик ҳамкорлар иштирокида ташкил этилган. Корхона фаолияти фармацевтик маҳсулотлар ишлаб чиқариш, сақлаш, транспорт-логистика, маркетинг жараёнларини тўлалигича ўзида қамраб олган. Иш жараёнига юқори технологик ускуналар ва электрон ахборот назорат қилиш тизимлари жорий этилган.\n“Merrymed Farm” МЧЖ импорт ўрнини босувчи 10 фармакологик гуруҳдаги 100дан ортиқ турдаги дори воситаларини ишлаб чиқармоқда.\nКорхона ўсимлик ва синтетик хомашёдан дори воситалари ишлаб чиқаришга ихтисослашган. Таблеткалар, капсулалар, мазлар, гален маҳсулотлари, суспензиялар, инфузиялар, инъекциялар, қуруқ кукун кўринишидаги антибиотиклар ишлаб чиқариш йўлга қўйилган. Корхона замонавий фармацевтик ускуналар билан жиҳозланган. Корхонада 300га яқин ишчи меҳнат қилади.\nШавкат Мирзиёев корхона фаолияти билан танишди. Ишлаб чиқарилаётган маҳсулотлар, ишчиларга яратилган шароитлар билан қизиқди. Корхонада амалга ошириладиган янги лойиҳалар ҳақида маълумот берилди.\nСоҳани янада ривожлантириш учун дунё тажрибасини ўзлаштириш керак, деди Президент. Бу борада импорт ўрнини босувчи, сифатли дорилар ишлаб чиқаришга алоҳида эътибор қаратиш лозим.\nФармацевтика йўналишида янги корхоналар қуришда аҳоли талабини ўрганиш, мамлакатимиз ҳудудларида турли дори воситаларини ишлаб чиқаришни кенг йўлга қўйиш кераклиги таъкидланди.\nБу бозорда бир турдаги дори воситалари эмас, турли фармакологик гуруҳдаги дорилар кўпайиши ва импорт ўрнини эгаллашига имконият яратади, деди давлат раҳбари.\nНаманган Шавкат Мирзиёев\nVeolia компаниялар гуруҳи Наманганда иссиқлик таъминотини яхшилаш лойиҳасини амалга оширади\n«Ўзбекистон почтаси» ислоҳ қилинади


Дунёга машҳур Грета Тунберг АҚШдан Испанияга катамаранда йўлга чиқди » Ўзбекистон янгиликлари – Zamin.uz\n14 ноябрь 2019, 15:23\nАтроф-муҳит ҳимоячиси швециялик 16 ёшли экология фаоли Грета Тунберг Шимолий Америкадан Европага катамаранда сузиб бормоқчи. Бу ҳақда Тунбергнинг ўзи Twitter’даги саҳифасида маълум қилди деб ёзади Дарё нашри.\n«Мадриддаги COP25 нуқтасига етиб борадиган бўлдим. Менга Виржиниядан 15 метр узунликдаги La Vagabonde катамаранида йўлга чиқишни таклиф этишди», — дея ёзган 16 ёшли Грета.\nГрета Тунберг авиатранспорт табиатга катта зиён келтиради деб ҳисобалагани туфайли самолётда учмасликни афзал кўради. У Швециядан АҚШга БМТ бош ассамблеясида иштирок этиш учун елканли кемада етиб келган.\nШвециялик экология фаоли тез орада Виржиниядан Атлатика океани орқали Европа қитъаси томон йўлга чиқади. У БМТнинг иқлим ўзгаришларига бағишланган конференцияси бошлангунига қадар Мадридга етиб келмоқчи. Дастлаб ушбу халқаро тадбирнинг Чилида ўтказилиши режалаштирилганди, аммо Жанубий Америка давлатидаги нотинч вазият сабаб конференциянинг ўтказилиш жойи ўзгарган.\nҲар жума куни мактабга бормай Швеция парламенти биноси олдида намойиш ўтказган, БМТ бош ассамблеясида нутқ сўзлаб дунё мамлакатлари сиёсатчиларини иқлим ўзгаришларига бефарқ бўлмасликка чорлаган бу қиз катамаранда австралиялик YouTube-блогерлар Райли Уилум ва Элайна Караус билан бирга саёҳат қилади. Улар қизалоқ иштирокидаги видеоларни ҳам ўз блогларида тақдим қилишни режалаштирган. Шунингдек, бу сафар Гретага британиялик профессионал яхта устаси Никки Хендерсон ҳам ҳамроҳлик қилмоқда.\nКатамаран топилишидан аввал швециялик экология фаоли ижтимоий тармоқларда Европага етиб олиш учун хавфсиз ва ҳар томонлама қулай транспорт излашда кўмак сўраганди.\nАввал Сан-Франсискодаги бинолардан бирининг деворига Грета Тунбергнинг улкан портрети чизилиши хабар қилинган. Голливуднинг машҳур актёри Леонардо ди Каприонинг швециялик қиз ҳақида Instagram’да илиқ фикрлар айтиб, у билан бирга тушган суратини юклаган.\nТеглар: Грета Тунберг Испания катамаран\nЯнгиликлар » Дунё » Дунёга машҳур Грета Тунберг АҚШдан Испанияга катамаранда йўлга чиқди\n09:08 Леонардо ди Каприо БМТ бош конференциясида нутқ сўзлаган Грета Тунбергни мақтади\n13:35 Путин Грета Тунберг ҳақида нималар деди?\n11:15 «Яхши қиз, аммо...»: Грета Тунберг «Twitter»даги профилини ўзгартирди


“Сиёсатга аралашма” деган жумла мусулмонга хосми? - | Hizb-Uzbekiston.info\nHome›МАҚОЛАЛАР›“Сиёсатга аралашма” деган жумла мусулмонга хосми?\nБу мавзу хусусида гаплашар эканмиз, халқ орасида бундай гапириш асосан ҳукумат адолатсизликларини ёқлайдиган инсонларга жуда қўл келаётганлигини гувохи бўламиз. Бундай гапларнинг оммалашиб кетиши натижасида хозирда “Сиёсатга аралашма” жумласи баъзи инсонлар назарида худди шаръий хукм сингари тушунча хосил қилган. Ҳукуматга алоқадор сухбатлар давомида бу сухбатдан ўзини олиб қочиш, ёки айтиб ўтганимиздек ҳукумат тарафдорларининг сухбатга чек қўйиш мақсадида, ёхуд сухбат жараёнидаги бахсда “сўнги қурол”, “сўнги зарба” сифатида шу жумладан фойдаланишади. Чунки бу жумла маълум маънода халқнинг ҳукуматдан қўрқувини эслатиб туради.\nБу жумлани мусулмонлар томонидан мусулмонга нисбатан ишлатилиши тўғрими?\nУммат ичидаги хар бир киши шу жумлани мусулмонларга нисбатан ишлатар экан, уни Ислом динини яхши тушунмаслигини билиб олиш мумкин бўлади. Чунки эътибор берадиган бўлсак христиан дини рохиблари умум яшаш тарзига аралашмасликларини биламиз, чунки динлари инсонларнинг яшаш тарзларида хеч қандай ўринга эга эмас. Шу каби бутпарастлар, оловпарастлар ва бошқа динларга ҳам эътибор берсангиз инсонларнинг яшаш тарзини тўлиқ қамраб ололмаслиги, хар бир жабхадаги муаммоларига ечим бера олмаслигини кўришимиз мумкин. Лекин Ислом дини асло бу динларга ўхшаган эмас, бу ерда мени тарафкашликда айблашингиз мумкин, аммо ўзингиз эътибор бериб кўрсангиз, холисона кузатув натижасида бахо берсангиз албатта бунга ўзингиз иқрор бўласиз. Мисол келтираман:\nБир демократ инсоннинг “Барчани Ислом дини билан бошқариш бу диктаторлик хисобланади” деганини эшитганман. Келинг бу ростми дея Исломий нигох билан қараб кўрайликчи. Аввало диктаторликда бир инсон хеч қандай қонунларни инобатга олмасдан фақат ўз манфаатидан келиб чиқиб юртни бошқаради, ўз манфаати юзасидан бошқаларга зулм қилади. Исломдачи? Исломда уммат бошқаруви Ислом шариатиники бўлади, бирор инсон манфаати кўзда тутилмайди, яъни уммат устидаги Халифа шариатдан келиб чиқиб бошқаради ва бунга ўзи ҳам таслим бўлади. Бу дегани Халифа ҳам бошқаларга зулм қилмайди ва бошқаларнинг бир бирларига нисбатан зулм қилишларига йўл қўймайди. Яна эътиборли томони шундаки Исломий давлатда яшаш дегани ҳаммани мусулмонликка мажбурлаш дегани эмас, балки Исломий шариат татбиқ қилинади ва бошқа дин вакиллари ҳам бу қонунга бўйсунади, эътиқод жихатидан эса, мажбурланмайди ўз динларига эътиқод қилаверишади.\n“Динга мажбур қилиш йўқ. Батаҳқиқ, ҳақ ботилдан ажради. Ким тоғутга куфр келтириб, Аллоҳга иймон келтирса, батаҳқиқ, узилмайдиган мустаҳкам тутқични ушлаган бўлур. Ва Аллоҳ эшитгувчи, билувчи зотдир”. (Бақара. 256)\nЖамиятдаги фаолиятлари Исломий шариатдан чиқмасликни талаб қилинади. Агар шу холатни диктаторликка қиёслашаётган бўлса, демократияда ҳам хар қандай диндор демократик қонунга бўйсунишга мажбур хисобланади ва жамиятда татбиқ қилиш борасида демократик қонунлардан бошқасини татбиқ қилинишига йўл қўйилмайди.\nИслом дини бошқа динлар каби эмас, яъни Ислом хаётга таъсир кўрсата олади ва муаммоларга мукаммал ечим бера олади. Ислом тарихига эътибор берадиган бўлсак Пайғамбар соллаллоҳу алайҳи васаллам мушриклар жамияти соясида намоз ўқиб, рўза тутиб ва Хаж амалларини бажариб юравермаганлар, аксинча Ислом шариати асосида жамият бошқарилиши учун харакат қилганлар. Мадинада Исломий давлатни қурганларидан кейин уммат бошқарувини Пайғамбар соллаллоҳу алайҳи васаллам тўла Исломий шариат билан олиб бордилар.\nСиёсат дегани уммат бошқаруви эканлиги хисобга олинса, Пайғамбар соллаллоҳу алайҳи васалламнинг сиёсатчи бўлганликларини кўрамиз. Ва Пайғамбар соллаллоҳу алайҳи васаллам дунёдан ўтганларидан кейин барча саҳоба розиаллоҳу анҳуларга ўрнак бўла олган саҳоба Абу Бакр розиаллоҳу анҳу Ислом шариати билан умматни бошқариб, Пайғамбар соллаллоҳу алайҳи васалламдан кейин юз берган қийинчиликлардан шариатни тўғри татбиқ қилибгина муаммоларига ечим топа олганлигини ва Ислом татбиқини қулашидан сақлаб қолганлигини биламиз. Улардан кейин умматни бошқарган Умар розиаллоҳу анҳу эса Ислом шариатидан четга чиқмасликка қаттиқ уриниб, бутун дунёда хатто куфр ахли ҳам тан олган энг одил бошқарувчи деган тахаллусга лойиқ кўрилган.\nУмматнинг етакчиларидан ибратланадиган бўлсак “Сиёсатга аралашма” деган жумлани гапираётганларнинг мақсади фақат хақиқатдан тўсиш эканлигини биламиз. Хақиқатдан тўсиш эса Ислом шариатига зиддир, шариатга зид гапни мусулмон инсон гапиришдан тийилади. Демак, “Сиёсатга аралашма” деган фикр мусулмонга хос бўлмаган фикр бўлиб, хақиқатни тўсиш учун жамиятда пайдо қилинган тушунчадир. Бу тушунча мусулмонларга зиён етказувчилар томонидан ўйлаб топилган, мусулмонларни хақиқатдан тўсиш билан эса асло тўғри йўлга чақириб бўлмайди.\nИслом шариатида хокимлар Ислом шариатига нисбатан номувофиқ иш қилса оддий фуқаро ҳам мухосаба қилиши керак ва бу мақталадиган сифат хисобланади. Мухосаба хокимга нисбатан хурматсизлик эмас, аксинча жаханнам ўтидан сақлаш эканлиги эътиборга олинади. Адолатли исломий хаёт мусулмонлар учун хаёт-мамот масаласи бўлиб бораётганини Ислом уммати қанча тез англаб етса ва шу нарсани рўёбга чиқариш йўлида бир холис қиёдат бошқарувида харакат қилса, шунчалик бунга етишишлик осонлашади, ин ша Аллоҳ!


Учрашувда АҚШ вакили ҳам қатнашади\n26 ноябр 2020, Тошкент вақти: 04:26\nАҚШ президенти Жорж Буш маъмурияти расмийси илк бор Эрон ядровий дастури музокарачиси иштирокидаги учрашувда қатнашади.\nХабарларга кўра, АҚШ Давлат департаменти расмийси Уильям Бёрнс жорий ҳафтада Швейцарияда ЕИ ташқи сиёсати мутасаддиси Ҳавьер Солана ҳамда Хитой, Россия, Франция, Буюк Британия ва Германия расмийлари учрашувларида иштирок этади. Эрон ядровий дастури музокарачиси Сайид Жалилий ҳам қатнашиши кутилаётган бу учрашувда БМТ хавфсизлик кенгашининг доимий беш аъзоси ва Германия расмийлари Теҳронни ўз ядровий дастуридан воз кечишга ишонтиришга яна бир бор уриниб кўради.\nМаълум бўлишича, АҚШ расмийси Эрон ядровий дастури музокарачиси билан алоҳида учрашмайди. АҚШ ҳукумати Эрон уранни бойитиш ишларидан воз кечмагунча, бу давлат билан музокаралар курсисига ўтирмаслигини маълум қилган эди.


Бир ўйин тарихи. Яна ёрдамга келган Анвар Солиев ёхуд 2004 йилги Ўзбекистон – Ироқ учрашуви / CHAMPIONAT.asia\n01:58"Барселона" агар Пьянич ўхшамаса, "Наполи" футболчисини олиб келмоқчи 1 01:35АПЛ. Коронавирус учун икки кунда 1 130 та тест топширилди 5 01:06“Бавария” кетма-кет 10 ўйинда ғалаба қозонди, тўплар фарқи – 32:5 0 00:43Левандовски 43 та гол уриб, шахсий рекордини такрорлади 5 00:15"Манчестер Юнайтед", ПСЖ, "Ювентус" ва "Интер" Райоланинг ёш мижозига қизиқмоқда 1 23:59Азиз Ғаниев ва Отабек Шукуров "Насаф"да 6 23:49Бундеслига. "Бавария" рақибларидан "ноёб" рекорд 0 23:26Бундеслига. "Бавария" "Фортуна"га жавобсиз бешта гол урди, Левандовскидан дубль 9 23:23Спортчилар ижтимоий тармоқларда 0 23:18"Барса" Артурни "Ювентус"га ўтишга кўндирмоқчи 7 23:16Карантин режимидаги Суперлига — ПФЛнинг махсус тартиби ҳақидаги баённома 7 23:13BREAKING NEWS! Ўзбекистон Суперлигасига 13 июнь куни рестарт берилади 15 22:59Olamsport: Майк Тайсон учун чемпионлик жанги, Жонс UFCдан кетиши билан таҳдид қилди ва бошқа хабарлар 0 22:40Суперлига клублари бош мураббийлари билан онлайн видеоконференция ташкил қилинди 4 22:19Депай жароҳатдан фориғ бўлди 0\nБир ўйин тарихи. Яна ёрдамга келган Анвар Солиев ёхуд 2004 йилги Ўзбекистон – Ироқ учрашуви\nТеглар : Ўзбекистон МТЖАнвар СолиевБир ўйин тарихиИроқ\nБиласиз, ўзбек футболида “сеҳрли таёқча” лақаби билан ном қозонган ҳужумчи Анвар Солиев кўп ҳолларда, оғир паллаларда ўзининг голлари билан мағлубиятлардан кўп бор қутқариб қолган.\nБугун тўхталиб ўтмоқчи бўлган учрашувимизни ҳам бевосита юқорида зикр этилган фикримизга боғлиқлиги бор.\nРавшан Ҳайдаров бошчилигидаги Ўзбекистон миллий терма жамоамиз 2006 йилги Жаҳон чемпионати саралаш баҳсларини ўз майдонида бошлайдиган бўлди. Қуръа бизга Ироқ, Фаластин, Хитой Тайпейи каби рақибларни тортиқ қилди. Қуръанинг кўзи кўр деб бежиз айтилмаганлигини яна бир бор гувоҳи бўлдик. Табиийки кейинги босқичга йўлланма олишимиз учун бизга гуруҳда Ироқ жиддий рақобат туғдириши кутилганди. Амалда ҳам шундай бўлди. Одатда, бу юрт вакиллари доим қолган араб давлатлари қатори бизга жиддий қаршилик кўрсатиб келишган, улар билан ўйинлар муросасиз ва юқори темпда ўтган. Билсангиз, рақиб терма жамоасини таниқли германиялик мураббий ва собиқ футболчи Бернд Штанге бошқарарди. Маълумот ўрнида айтиш жоизки, Штанге Ироқдан ташқари Осиёда Уммон, Сингапур, Сурия терма жамоаларида ҳам фаолият юритган.\nБаҳс биз учун ноқулай бўлган пайтга тўғри келиб қолганди, гап об-ҳавода эмас. Аниқроғи, февраль ойида футболчиларимиз, маҳаллий клубларимиз ҳали мавсумни бошламаган, юқори спорт формасига кириб улгурмаганди. Бу эса мазкур беллашувга ўз таъсирини ўтказмай қолмаганди. Мундиал саралашларида ҳар бир ўйиннинг аҳамияти юқори саналади, таваккалга қўл урилмайди. Шу боисдан футболимиз раҳбарлари Равшан Ҳайдаровнинг ёнига “Пахтакор” бош мураббийи Тачмурод Агамуродовни маслаҳатчи мураббий этиб тайинлайди. Бунда бир йил олдин жамоа билан ОЧЛ ярим финалига қадар етиб борган мутахассиснинг тажрибаси инобатга олинди. Ўша даврда таркибдаги аксарият футболчилар ҳам “шерлар” сафини ҳимоя қиларди. Халқаро майдонда узоқроққа боришни мўлжаллаган пойтахт клуби юртимизнинг энг кўзга кўринган ва номдор ўйинчиларини йиғиб олганди.\nДоим азалдан ҳужумкор ўйин кўрсатиб келган вакилларимиз нима учундир Ироқ билан учрашувда кўпроқ ҳимояга ва эҳтиёткорликка урғу қаратдилар. Боз устига маълум сабабларга кўра заҳирада қолдирилган Миржалол Қосимовнинг йўқлиги барибир биринчи бўлимда билинди. Легионерлардан шу куни дарвоза Алексей Поляковга ишониб топширилди. Маминов, Пашининлар эса қайдномадан жой олмади. Уларнинг ўрнига эса асосий таркибда Темур Кападзе, Сервер Жепаров, Осиё кубоги саралашида ажойиб ўйинлари билан эътироф этилган Владимир Шишеловга имконият бериб кўришди. Биринчи бўлим давомида дарвозаларга тўп киритилмади. Иккинчи бўлимнинг 57-дақиқасида ироқлик футболчи Аҳмад Алвон ҳимоямиздаги палапартишликдан унумли фойдаланиб Поляков қўриқлаётган дарвозани аниқ нишонга олади - 0:1.\nСаралашни мағлубият билан бошлаш, мухлислар кўз ўнгида мағлубиятга учраш ҳеч кимга ёқмасди, албатта. Ўзбекистонни ранжитадиган, Ироқни эса қониқтирадиган ҳисоб бироздан сўнг 0:2га ўзгариши ҳеч гап эмасди. Лекин, ҳимояга етиб келган ярим ҳимоячилар хавфни бартараф этишади. Қайд этилаётган натижадан хуноб бўлаётган стадиондаги 35000 мухлислар мураббийлардан Қосимовни туширишни талаб қилиб, тинмай ҳайқиришарди. Нима қилишни билмаётган мураббийлар охири мажбуран 65-дақиқада ҳимоячи Александр Хвостуновни Миржалол Қосимовга алмаштиришади.\n10 дақиқа ўтгач эса Шишеловнинг ўрнига иккинчи ҳужумчи Анвар Солиев майдонга тушади. Бундан ташқари Ироқ терма жамоаси аъзоси Козим Ҳайдар ҳакам томонидан иккинчи сариқ карточкани олиб майдонни тарк этади. Рақиб 10 киши бўлиб қлоган, икки марказий ҳужумчи билан ўйнаётган термамизнинг ўйини бироз жонланганди. 79-дақиқада айнан захирадан майдонга тушган Қосимовнинг супер пасидан сўнг Анвар Солиев гол уриб мувозанатни тиклади - 1:1.\nБаҳсдан сўнг журналистларнинг: “Нима учун Миржалолни ўйин бошидан туширмадинглар”-, деган ҳақли саволига мураббийлар: “У ҳали 90 дақиқа ўйнашга тайёр эмас”-, дея жавоб қайтарганди. Ваҳоланки, ўша пайтда футболимиз афсонаси Россия чемпионатида “Алания” сафида учрашувларни тўлиқ ўтказаётганди. Айнан шу воқеадан сўнг Агамуродов терма жамоадан четлатилди. Нейтрал майдон, Уммонда кечган жавоб учрашувида ҳам футболчиларимиз қийинчилик билан уч очкони қўлга киртишганди.\nБир неча ойдан сўнг Юрген Гёде Равшан Ҳайдаровнинг ёрдамчисига айланди ва улар биргаликда термани Хитойдаги қитъа кубогига тайёрлашди. Буни қарангки, ушбу турнирда ҳам йўлимиздан Ироқ чиқди. Ўшанда ҳам Қосимовнинг фойдали ҳаракатлари Аниқроғи, жарима зарбасидан урган ажойиб голи эвазига ғалабага эришгандик.\nЖЧ-2006 саралаш босқичи.\n18.02.2004. Тошкент. “Пахтакор” Марказий стадиони. 35000 томошабин.\nЎзбекистон – Ироқ – 1:1\nГоллар: Анвар Солиев 87 - Аҳмад Алвон 57.\nБош ҳакам: Суреш Сринисаван (Ҳиндистон)\nЎзбекистон: Алексей Поляков, Николай Ширшов, Бахтиёр Ашурматов, Александр Хвостунов (Миржалол Қосимов, 65), Асрор Алиқулов, Андрей Акопняц (Леонид Кошелев, 46), Темур Кападзе, Сервер Жепаров, Виктор Карпенко, Владимир Шишелов (Анвар Солиев, 74), Максим Шацких.\n17 май 17:45:06\nАнвар Солиев ни уйинлардаги фойдали коэффициент ни хисобласа анча мунча тирик афсона дейилятканлардан яхши чикади\n17 май 13:23:57\nTerma jamoamizda oldindan himoyada muammolar bo'lib kelgan. Ashurmatov, Aliqulovlar qanchalik yaxshi o'ynashmasin, baribir kemtiklar bo'lgan himoyada\n17 май 14:44:27\nБилмадимууу умаман яхши футболчи булмаган шу уйинчи


Сиёсий мухолифат бирлашишга чақириляпти\nМарказий Осиёдаги сиёсий мухолифат ва инсон ҳуқуқлари ҳимоячилари минтақадаги диктаторлик режимларига қарши туриш ҳамда демократияни ривожлантириш йўлида бирлашиши керак.\n“Тошкентдаги “Халқ дипломатияси” клуби томонидан куни-кеча уюштирилган матбуот анжуманида иштирок этган ҳуқуқ ҳимоячилари якдиллик билан шундай фикрга келди”, деб хабар қилди Ўзбекистон ҳуқуқ ҳимоячилари альянси.\nМатбуот анжуманида чиқиш қилганлар фикрича, Туркманистон президентининг вафоти минтақа мамлакатлари сиёсий саҳнасидан авторитар раҳбарларнинг табиий равишда кетишини бошлаб берди, бироқ айни пайтда Туркманбоши ўлимидан кейинги воқеалар ҳам ташвиш уйғотмай қолмайди.\nАнжуман иштирокчилари Туркманистондаги “Оғзибирлик” ҳаракатининг собиқ лидери Нурберди Нурмамедовнинг Туркманбоши вафотидан 2 кун ўтиб, 23 декабрь куни бедарак йўқолганидан чуқур ташвиш билдирди.\nТуркманистон бирлашган демократик мухолифати вакиллари сўзларига кўра, Н.Нурмамедовни расмий Ашхобод хуфёна ҳибсга олган ва шу кунда уни қамоқда сақлаяпти.\nТуркман мухолифати лидерларидан бири Авди Қулиевнинг айтишича, Н.Нурмамедов мамлакат раҳбарлигига муносиб киши ва шунинг учун ҳам Туркманистон бирлашган демократик мухолифати уни президентликка мухолифатнинг ягона номзоди сифатида кўрсатган.\nТуркман мухолифатчилари 27 декабрь кунги махсус баёнотида Туркманистон раҳбариятидан Н.Нурмамедовни озод этишни талаб қилди.\nЎзбекистонлик ҳуқуқ ҳимоячилари Туркманистон президентлигига номзоди кўрсатилаётган Н.Нурмамедовнинг бедарак йўқолиши бу мамлакатда бир диктатор ўрнига бошқаси келаётгани аломати эканини айтмоқда.\n“Шунинг учун Марказий Осиёдаги сиёсий мухолифат ва инсон ҳуқуқлари ҳимоячилари минтақадаги диктаторлик режимларига қарши туриш ҳамда демократияни ривожлантириш йўлида бирлашиши керак”, - деди ўзбекистонлик инсон ҳуқуқлари ҳимоячиси Елена Урлаева.\nЎзбекистонлик ҳуқуқ ҳимоячилари Марказий Осиёдаги барча мухолифатни бир ёқадан бош чиқаришга чақираётган бир пайтда АҚШда таъсис этилган Ўзбекистон демократик конгресси ўзбекистонлик мухолифатчиларнинг ўзларини бирлашишга даъват қилди.\nКонгресс раиси Жаҳонгир Маматов тарқатган мурожаатномада: “Диктатура режимига қарши сиёсий кураш майдонига куч сифатида туша олиш учун ўзбек мухолифатининг битта - ягона йўли бор. У ҳам бўлса, қарашлари, низолари, баҳслари билан бирга улар бир нечта эшиклардан кириб, битта эшикдан бирлашиб чиқмоқлари керак. Шундагина уларни дунё тан олади, халқ уларга эргашади ва кураш майдонига йўл очилади. Бу босқич Наврўз байрамига қадар тугатилиши керак”, - дейилади, жумладан, мурожаатномада.


Июль ойидан бошлаб пенсия кўпаяди\nЖорий йилнинг биринчи июлидан бошлаб пенсионерларнинг нафақаси кўпаяди. Сабаби, базавий пенсия қайта ҳисобланиб, янги шаклда тайинланади. Бу ўзгариш пенсия олувчиларга ҳам, бўлажак пенсионерларга ҳам тегишли.\n1 июлдаги ўзгаришлар ҳақида газетамизда ёзганмиз. Бироқ пенсияни ҳисоблашдаги янги тартибни ҳали тушуниб улгурмаган муштарийларимизнинг илтимосига кўра, ваколатли органдан саволларимизга жавоб олиш учун “Ижтимоий тўловларни маҳкамалараро ҳисоблаш” маркази ЖҚВФ директорининг ўринбосари Несибели Қаражановага мурожаат қилдик.\n– Базавий пенсия деганимиз нима?\n– 1 июлдан бошлаб барча нафақадорларга бирдек тўланиб келинган базавий пенсия қийматида муайян ўзгаришлар бўлади. Энди базавий пенсия миқдори меҳнат стажига қараб тайинланади. Базавий пенсия – Элбошининг 2005 йилдаги Мактуби асосида нафақага чиққан фуқаролар ва пенсия ёшига етган ногиронларга тайинланади. Бугунги кунда унинг миқдори – 15 274 тенге. Бу миқдор пенсия тизимида иштирок этиш аризасига қарамай, тўланиб келган. Эндиликда базавий пенсиянинг миқдори – келишилган ҳамда жамғармавий тизимда қатнашиш даврига боғлиқ бўлади. Яъни, 1998 йилгача бўлган меҳнат стажи ва 1998 йилнинг 1 январидан кейин пенсия жамғармасига ўтказилган нафақа бадалларига асосланиб тайинланади.\nТаъкидлаш жоизки, 1998 йилнинг 1 январигача тайинланган базавий пенсия пенсионернинг меҳнат дафтарчасидаги стажига мувофиқ қайтадан ҳисобланади.\n– Базавий пенсия қандай ҳисобланади?\n– Меҳнат стажи 10 йил ёки ундан кам бўлса, уларга яшаш минимумининг 54 фоизи тайинланади. Меҳнат стажи 10 йилдан кўпларга ҳар йил учун 2 фоиз устама қўшилади. Агар меҳнат стажи 20 йил бўлса, яшаш минимумининг 74 фоизи, меҳнат стажи 35 йил бўлса, 100 фоизи миқдорида бўлади.\nМасалан, 1998 йилнинг 1 январигача –15 йил, ундан кейин – 16 йил меҳнат қилган кишига, базавий пенсия тайинлаш учун умумий – 31 йиллик меҳнат стажи қабул қилинади. Бу ҳолатда (31йил) 10 йили учун нафақадор кафолатланган 54 фоизга эга бўлади. Қолган 21 йили учун унга 2 фоиздан – 42 фоиз қўшилади. Шундай қилиб, 31 йиллик меҳнат стажига эга пенсионер 54га 42ни қўшганда, яшаш минимумининг 96 фоизи (тахминан 27153 тенге)ни олади. 1998 йилнинг 1 январидан кейинги меҳнат стажи омонат жамғармасига ўтказилган 10 фоизли пенсия бадалларининг тушумига қараб ҳисобланади.\nАйтганча, ҳисоблашнинг янги усули бўйича имтиёзли шарт билан пенсияга чиққан фуқаролар, яъни 5 ҳамда ундан кўп боласи бор оналар, Семей полигони ҳудудида 1949-1963 йиллар оралиғида камида 5 йил яшаган фуқароларга базавий пенсия 63 ёшга тўлгандагина тайинланади.\nЭСЛАТМА: Базавий пенсияни қайта ҳисоблаш вақтида ҳеч қандай ҳужжатлар қабул қилинмайди. Барча маълумотлар базада тўлиқ сақланган. “Пенсиям тўғри ҳисобланмади” деб уни қайта ҳисоблатиш мумкин эмас. Бу ўзгартирилмайди.\n– Қандай ҳужжатлар керак бўлади?\n– Юқоридаги эслатма жорий йилнинг 1 июлидан пенсияга чиқадиган шахсларга тегишли эмас. Келажакда пенсия олиш учун ҳозирдан ҳужжатларингизни тайёрлаб боринг.\n1. 1998 йилгача бўлган иш стажини тасдиқлайдиган меҳнат дафтарчаси;\n2. Омонат пенсия тизимига 1998 йилдан кейин узлуксиз ўтказилган пенсия тушумлари ҳақидаги маълумотнома керак.\nБундан ташқари нафақа тайинлаш учун:\n2. Манзили ҳақида маълумотнома.\n3. Банкдаги ҳисоб рақами.\n4. Иш жойидан даромадини тасдиқлайдиган ҳужжат.\n5. Ҳарбий билет.\n6. Болаларнинг туғилганлиги тўғрисидаги гувоҳномалари.\n7. Никоҳ гувоҳномаси.\n8. Ўрта умумий маълумот тўғрисидаги аттестат.\n9. Диплом талаб қилинади.\n– Болани парваришлаш даври меҳнат стажига кирадими?\n– Бу савол кўпчиликни қизиқтиради. Айниқса, аёлларни. Бола туғиб, уйда ўтирган аёллар хавотирланмасалар ҳам бўлади. Сабаби, бола туғиш ҳамда уни парваришлаш муносабати билан қонуний равишда декрет таътилида бўлган аёлларнинг 3 йили меҳнат стажига киради. Агар аёл бола парваришлагани учун 12 йилгача меҳнат муносабатида бўлмаса, барча болаларининг ораси – 3 ёшдан ошмаса, шу оралиқ ҳам унинг меҳнат стажига киради.\nМасалан, бола парвариши учун олинган меҳнат стажи 01.01.98 йилгача 7 йил бўлса, аёлнинг 10.05.1999 ҳамда 14.10.2001 йили туғилган болалари бор бўлса, шу йиллар бола парвариши учун 12 йилдан ошмайдиган меҳнат стажи бўлиб ҳисобланади. 1998 йилгача туғилган болалар учун 7 йил меҳнат стажи бўлиб ҳисобланади. Декрет таътилидагилар учун умуман бошқа. Ишлаб юриб, декретга чиққан аёлларга бир ёшгача бола парвариши билан боғлиқ нафақа бадали ўтказилади. Умуман, мажбурий бадалнинг бир қисмини давлат суғурта жамғармаси ўтказса, қолгани республика бюджетидан субсидияланади. Бу аёлнинг бола парвариши муносабати билан декретда ўтирган йиллари (3 йилдан ошмаслиги керак) меҳнат стажига киради.\n– Озодликдан маҳрум қилинганлар-чи?\n– Озодликдан маҳрум қилинган даврни меҳнат стажига киритиш “ҚРда пенсия таъминоти тўғрисида” Қонунида кўрсатилмаган. Шунинг учун ҳам бу йиллар меҳнат стажига кирмайди.\nБинобарин, ҳарбийда бўлган давр мажбурий равишда меҳнат стажига киради.\nМ. УСМОНОВА тайёрлади, 2018-06-03, 15:09 202


Конор Макгрегор Монако маликаси билан сув велосипедида 180 километрлик турда қатнашади - Zamin.uz\n21:57 / 21.07.2020\nКонор Макгрегор Монако маликаси билан сув велосипедида 180 километрлик турда қатнашади\nИкки вазн тоифасида UFC собиқ чемпиони Конор Макгрегор Монако княгиняси Шарлен билан биргаликда сув велосипедида 180 километрлик турда қатнашади.\nИрландиялик спортчи малика билан сув велосипедида кичик сайр уюштирган. Унинг таъкидлашича, сентябрь ойида катта тур ташкил этилади.\n«Монако маликаси Шарлин билан сув велосипедида пойга ўтказиш учун ажойиб кун. Моҳир спортчи ва олимпиячи, биз 180 километрлик саёҳат уюштириш учун сентябрь ойида яна бирлашамиз. Бу онларни интиқлик билан кутаман! Бу оилам учун буюк кун бўлди, ташаккур, ҳазрати Олиялари», — дея ёзади Макгрегор.\n32 ёшли яккакурашчи MMA’даги фаолиятини 2008 йилда бошлаган. Конор сўнгги жангини 2020 йилнинг январида ўтказиб, унда Дональд Серронени 40 сония ичида нокаутга учратганди. Ирландиялик спортчи MMA’да 26 жанг ўтказиб, 22 ғалаба ва 4 мағлубият қайд этган.\nИрландиялик курашчи Конор МакГрегор январь ойида UFCга қайтади\n1-12-2019, 08:53, Спорт\nКонор Макгрегор спортга қайтмоқчими?\n30-03-2019, 17:53, Спорт\n25-02-2018, 08:03, Спорт\nКонор Макгрегор икки вазн тоифасида UFC чемпиони бўлган биринчи жангчига айланди\n13-11-2016, 12:16, Спорт


Дунёни ўзига ром этган ўзбек пианиночиси\nБетакрор ижроси ва гўзаллиги билан дунёда минглаб мухлислар эътиборини қозонган ўзбек пианиночиси Лола Астанова Ўзбекистон халқаро форумлар саройида ўз чиқиши билан жаҳон классик мусиқаси шинавандаларини шод этди.\nЛола Астанованинг Тошкентдаги чиқиши дирижер Владимир Федосеев бошчилигидаги П.И.Чайковский номидаги катта симфоник оркестри концерти доирасида бўлиб ўтди. Мазкур концерт санъатга ҳомийлик қилиб келувчи бизнесмен Алишер Усмоновнинг Тошкент аҳлига янги йил совғаси бўлди.\n«Классиканинг Lady GaGa»си Лола Астанова, ҳозирги кунга қадар академик мусиқа оламида шов-шувларга сабаб бўлиб келмоқда. Лола Астанова дунёда энг гўзал пианиночилар рўйхатидан ўрин олган, ҳозирда АҚШда яшаб, ижод қилувчи, асли Тошкентда туғилган ўзбек қизи.\nУнинг фортепианода яратган поп қўшиқлар транскрипциялари YouTube.да бир ярим миллионгача кўришларни йиғади.\nПубликация от LOLA ASTANOVA (@lolaastanova) 10 Май 2018 в 9:29 PDT\nПубликация от LOLA ASTANOVA (@lolaastanova) 30 Дек 2017 в 9:49 PST\nЖаҳон классик мусиқаси дунёсида ўз ўрнини топа олган бу ижодкор Myday Special журналига интервью берган ва бугун биз бу иқтидорли инсон билан сизни бир оз яқиндан таништирамиз.\nЛола Астанова - пианиночи. У Успенка муаллимаси Тамара Попович, шунингдек, Моксва консерваторияси профессори Владимир Наумовнинг ўқувчиларидан бири бўлган. Саккиз ёшидан АҚШ, Германия, Россия, Австрия, Франция ва Италияда концертларини тақдим этиб келади. Москвада бўлиб ўтган Ф.Шопен номидаги ёш пианиночилар II Халқаро танлови совриндори. «Новые имена» - «Янги номлар» лойиҳасининг стипендиати. Техасдаги Райс Университети битирувчиси. У илк яккахон концертини Нью-Йорк шаҳрида Карнеги-Холл саҳнасида 26 ёшида тақдим этган. Лола Астанова ЮНЕСКО шафелигида суратга олинган «XX аср истеъдодлари» ҳужжатли фильмига киритилган.\nМосквада Шопен номидаги танловда совриндор бўлганимда мен ҳали бола эдим. Лекин ёш бўлишимга қарамай, ўша вақтлардаёқ танловларнинг кулис ортида сиёсатнинг кўплиги, саҳнада эса бетакрорлик эмас, бу ҳолатда «қиёфасизлик» сўзига синоним бўла оладиган «академиклик» қадрланишини тушунганман.\nТанловлар бу – тор доирадаги мавзу бўлиб, бугунги кунда ҳақиқий мусиқий карьера учун деярли ҳеч нарса бермайди. Тингловчига қандай дипломларинг ва кубокларинг борлигининг қизиғи йўқ, у ёки мусиқадаги тириклик ва ҳақиқийликни сезади ёки йўқ.\n57-кўчадаги Steinway Hall ертўласи деворлари – деярли барча 20-аср буюк мусиқачиларини кўрган, ва у ерда ўзгача энергетикани ҳис қилиш мумкин. Нью-Йоркдаги илк йилларим мен ҳам кўп вақтимни ўша ерда ўтказганман. Лекин ҳамма нарса бир кун тугайди: бир неча йил аввал Steinway бу бинони сотиб юборди ва у энди хотиралар ва афсоналар қаторидан ўрин олди.\nОлти йил аввал мен Карнеги-холлда Дональд Трамп бошчилигида ўтказилган ва машҳур актриса Жули Эндрюс томонидан ташкиллаштирилган Владимир Горовиц хотирасига бағишланган гала-концертда дебьют қилган эдим. Афсуски, актриса билан жуда кам мулоқотда бўлдик. Ўша кунги Дональд Трамп билан танишув кейинги мулоқотларимизнинг дебочаси бўлди. Мазкур концертдан сўнг мен бир неча бор унинг Палм-Бичдаги клубида саҳна олдим, хайрия оқшомларида иштирок этдим.\nСевимли актёрим Роберт Де Ниродан хушомадлар эшитиш, фильмларини севиб томоша қиладиган Баз Лурман («Мулен Руж» мюзикли, шунингдек, «Қоидасиз рақслар», «Буюк Гэтсби», «Австралия» фильмлари режиссёри ва ҳ.к. – муҳаррир изоҳи) билан таниш бўлиш мен учун ёқимли. Лекин энг ёдда қолган ва мен фаҳраландиган учрашувлар бу – менинг мусиқам ҳаётида қандайдир муҳим роль ўйнаган, мисол учун оғир касаллик билан курашиш учун куч топишга ёрдам берган оддий томошабинлар билан бўлган учрашувлар.\nМени доимо Чайковский симфониялари таъсирлантиради, айниқса тўртинчи ва олтинчи «патетик». Бу чуқур эмоционал мусиқа. Озодлик ва самовий ҳиссиётларни эса мен ҳар доим электрон мусиқадан топаман. У менга чексиз эркинлик туйғусини беради ва қувватлантиради.\nЯхши мусиқа оламни ёрқин раглар билан тўлдиришга, ичимиздаги ҳис-туйғуларни акс эттиришга ва кўринмас қувват ва умид учқунларини беришга қодир ва уларсиз ҳаётимиз нурсиз ва зерикарли бўлар эди. Эҳтимол, ҳар бир мусиқачининг вазифаси ҳам шу.\nБугун одатда мен роялни уч соатдан кўп чалмайман, лекин мусиқа билан шуғулланиш бу билан якун топмайди. Деярли бутун куним ўз студиямда янги материал устида ишлаш билан ўтади. Саҳна чиқишлари, тасвирга олиш ишлари, ёзишлар, кўчиб юришлар – суткада эса бор-йўғи 24 соат – бу унчалик ҳам кўп эмас.\nКундалик ҳаётимда мен оддийроқ ва қулайроқ кийимларни афзал кўраман, лекин саҳна либосларим билан қандайдир умумий ришта мавжуд. Бир муддат аввал мен Инстаграмда модадаги қизиқишларим ва ўз услубим ҳақида янги саҳифа очдим, бу дегани қизиқувчилар у ерга кириб кўришлари мумкин.\nАгар бугунги кунда ўз соҳамда бирор ютуқларга эришган бўлсам, бунда Тамара Афанасьевна – аниқ принциплар ва ақл бовар қилмас профессионал этикага соҳиб инсон, мени фикрлаш ва мусиқани англашга ўргатган инсон – Лев Николаевич ва гармония бўйича илк устозим – Марк Борисович Русакларнинг хизмати катта. Бутун ҳаётим давомида шундай истеъдод билан ўз фанини ўргата оладиган инсонни учратмадим.\nБолалигимда онам ҳар доим ёнимда бўлган, мени машғулотларга олиб борган, сафарларимда ҳамроҳлик қилган ва барча муҳим лаҳзаларда қўллаб-қувватлаган. Мен оддий оилада катта бўлганман, ота-онамда улкан имкониятлар бўлмаган бўлсада, улар мени ҳар жабҳада қўллаб-қувватлашга ҳаракат қилишган. Бунинг учун улардан миннатдорман. Бугунга келиб менга ёрдам берадиган ўз профессионал жамоамга эгаман.\nҲаётий қонунларим? Ҳозирги кун билан яшаш.\nЛола Астанованинг машҳур Максим Венгеров, Ольга Перетятько ва Владимир Федосеевлар билан бир саҳнада П.И.Чайковский номидаги Симфоник оркестр концерти бўлиб ўтган чиқиши ҳақида бу ерда ўқинг.\nНашр санаси: 07-01-2019\nЛола Астанова, пианиночи, мусиқачи, созанда, санъат\n2017 йилда бахт қасрига қадам қўйган машҳурлар\nAzucar Moreno брендидан янги либослар тўплами


Қашқадарёдаги аварияда етти киши вафот этди. Улар орасида бир ва тўрт ёшли болалар бор – Газета.uz\nФото: HAQIQAT IZIDAN / YouTube\nҚашқадарё вилоятида «ВАЗ 21−01» ва Nexia автомашина тўқнашуви оқибатида етти киши вафот этди. Улардан икки нафари бир ва тўрт ёшли бола бўлган. ЙТҲга ҳайдовчиларнинг юқори тезликда ҳаракатланиши билан бирга йўлларнинг носозлиги сабаб бўлгани айтилмоқда. Ҳолат бўйича вилоят ҳокими Зоир Мирзаев йиғилиш ўтказди. «Барчага бу ҳолат ибрат бўлсин. Йўл эркаликни кўтармайди», — деди у.\nLotinchada 13 май 2021, 13:39 Жамият\nҚашқадарё вилояти Касби туманида катта тезликда келаётган «ВАЗ 21−01» автомашинаси ва йўлнинг қарама-қарши томонидан катта тезликда ҳаракатланаётган Nexia автомашинаси тўқнашиши оқибатида етти киши вафот этди (видео).\nҲодиса 8 май куни соат 22:10 ларда Касби тумани Тошқўрғон маҳалласи ҳудудидан ўтувчи 4р-92 «Қарши-Таллиқўрғон-Касби-Жейнов» автомобиль йўлининг 26 км.да содир бўлган, деб хабар бермоқда туман ҳокимлиги.\nБунинг оқибатида етти киши вафот этади. Яна икки нафар фуқаро шифохонада эканлиги айтилмоқда.\nВафот этганлар орасида бир ва тўрт ёшли болалар, шунингдек, 40 ёшга ҳам тўлмаган беш нафар шахс бўлган.\nУшбу воқеа юзасидан Қашқадарё вилояти ҳокими Зоир Мирзаев бошчигилида йиғилиш бўлиб ўтган. Унда ИИВ ЙҲХББ бошлиғининг биринчи ўринбосари Ж.Каримов ҳам онлайн қатнашган.\nЙиғилишда ҳолатга баҳо бериш мобайнида ҳайдовчиларнинг йўл белгиларига риоя этмаслиги, йўл белгиларига беписанд қарашлари, белгиланган тезликдан юқори тезликда ҳаракатланишлари, спиртли ичимлик истеъмол қилган ҳолда автомобиль бошқариш ҳолатлари асосида келиб чиқаётгани қайд этилган.\nШу билан бирга, бахтсиз ҳодисаларга вилоятдаги умум автомобиль йўлларининг аҳволи, автомобиль йўлларидаги носозликлар сабаб бўлаётгани таъкидланган.\n«Йўл белгилари, йўл чизиқлари ва йўлларнинг ўтказувчанлиги, йўлларни БДО-5 тўсиқлари билан бўлакларга ажратилмагани, айрим халқаро аҳамиятга эга бўлган йўллар йиллар давомида таъмирланмасдан қолаётгани, йўл ёритиш чироқларининг йўқлиги маълум қилинган. Бу ҳақидаги камчиликларни бартараф қилиш бўйича тегишли мутасадди ташкилотларга тақдимнома киритиб, тегишли органларга маълумот учун юборилган бўлсада, ҳанузгача ўз ҳолига ташлаб қўйилгани, бу ўз навбатида оғир оқибатли ЙТҲларнинг келиб чиқишига сабаб бўлаётгани айтиб ўтилди», — дейилади хабарда.\n«Бу каби ҳолатлар олди олинмас экан вилоят ҳудудида оғир оқибатли ЙТҲлари содир этилиши такрорланаверади. Ҳушёрликни оширишимиз, ўзимизни, яқинларимиз жонини хавфга қўймаслигимиз керак. Муқаддас рўзаи рамазон кунларида бундай мудҳиш воқеани қабул қилишимиз осон эмас. Марҳумларнинг яқинларига сабр, бардош тилайман. Барча фуқароларимизга бу ҳолат ибрат бўлсин. Йўл эркаликни кўтармайди», — деган Зоир Мирзаев.\nВилоят ҳокими Автомобиль йўллари директори Б.Рахимовга баҳорги кўрикдан кейин 4р-92 «Қарши-Таллиқўрғон-Касби-Жейнов» автомобиль йўлининг таъмирланиши учун ажратилган маблағни мақсадли сарфлаш ҳамда йўл белгилари ва махсус чизиқларни белгиланган мезон асосида қилинишини қаттиқ назоратга олишини айтиб ўтди.\nШаҳрисабзда авария оқибатида ота ва бола вафот этди 4 июн 2021, 18:04


Йўқолсин бюрократия — Ishonch Gazetasi\nҚонунларнинг муаллифи халқ бўлиши керак. Президентимизнинг ушбу фикрида демократиянинг муҳим ва ажралмас қоидаси ўз ифодасини топган. Чунки халқ қарорлар қабул қилинишида иштирок этса, унинг ижросидан хабардор бўлсагина улар фаровонликка ва жамиятда адолат қарор топишига хизмат қилади.\nМамлакатимизда айни шу тамойилга амал қилинмоқда. Қонун олдида барчанинг тенглигини таъминлаш, унинг бошқача талқин қилинишига йўл қўймаслик, айрим амалдорларнинг манфаатларига хизмат қиладиган ва бюрократияга йўл очадиган бўшлиқларни бартараф этиш қонун ижодкорлигининг асосий принципига айланиб бормоқда.\nШу йилнинг 28 сентябрь куни имзоланган «Бюрократик тўсиқлар янада қисқартирилиши ҳамда давлат органлари ва ташкилотлари фаолиятига замонавий бошқарув тамойиллари жорий қилиниши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги қонун бу борадаги ислоҳотларнинг ортга қайтмас тус олганидан далолатдир.\nХалқ хоҳиши – амалда\nШу вақтгача Маъмурий жавобгарлик кодекси талабларига кўра, ҳайдовчининг мажбурий суғурта полиси ёнида бўлмаганида ва муддати ўтганида автомашина жарима майдончасига жойлаштирилар эди. Бу ҳолат ортиқча оворагарчилик ва кўпчиликнинг норозилигига сабаб бўлиб келгани ҳеч кимга сир эмас.\nШу йилнинг 3 август куни фуқаро Умид Икромов meningfikrim.uz порталига айни шу масала бўйича жамоавий мурожаат жойлаштирди. Халқчил мурожаат бир кун ичида (рекорд даражада) 13294 та овоз йиғди ва масала белгиланган муддатда Олий Мажлисда кўриб чиқилди. Шу тариқа ўн минг нафардан зиёд фуқаронинг ҳаққоний талаби инобатга олинди.\nЯнги қонун билан транспорт воситалари эгаларининг фуқаролик жавобгарлигини мажбурий суғурта қилиш бўйича суғурта полиси ёнида бўлмаган ҳайдовчилар транспорт воситаларини бошқарганда уларнинг автотранспорт воситаларини ушлаб туриш тартиби бекор қилинди.\nAҚШ, Германия, Aнглия, Беларусь ва Россия каби мамлакатлар қонунчилигида ҳам фуқаролик жавобгарлигини суғурталаш полиси бўлмаган ҳайдовчилар автомобилини жарима майдонига жойлаштириш каби амалиёт учрамайди.\nТаъкидлаш жоизки, ушбу масаланинг ижобий ҳал этилишида депутатлар ёки ижтимоий тармоқда нолиб ўтирадиган фуқаролар эмас, айнан давлат раҳбарининг ғояси билан очилган жамоавий мурожаатлар портали ва фаол фуқаролар муҳим роль ўйнади.\n– Порталнинг очилиши мен каби оддий одамларга катта имконият яратди. Агар мен бу ҳолатнинг қонунчиликка тўғри келмаслиги, уни тўғрилаш лозимлиги ҳақида бирор раҳбарга мурожаат қилганимда, ҳеч қандай натижага эриша олмас эдим. Балки мени ўша идоралар йўлагига ҳам йўлатишмас эди. Мана, натижага эришдик. Бундан руҳланиб, газ ҳисоблагичлар ва яна бир қанча муаммоли масалалар бўйича янги мурожаатларни шакллантираяпман, – дейди жамоавий мурожаат муаллифи Умид Икромов. – Қонунчиликдаги ортиқча тартибнинг оддий фуқаро мурожаати билан бекор қилинишини, тўғриси, яқин вақтгача тасаввуримга ҳам сиғдира олмас эдим. Жамоавий мурожаатлар портали бугун шундай муҳим таъсир воситаларидан бирига айланиб бораётгани қувонарли, албатта.\nҲокимнинг ваколати чекланди\n«Бюрократик тўсиқлар янада қисқартирилиши ҳамда давлат органлари ва ташкилотлари фаолиятига замонавий бошқарув тамойиллари жорий қилиниши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги қонун асосида бир қатор ҳужжатларга ҳам ўзгартиришлар киритилиб, маҳаллий ҳокимиятнинг бюрократияга йўл очувчи ваколатлари кескин қисқартирилди.\nХусусан, «Сув ва сувдан фойдаланиш тўғрисида»ги қонуннинг 42-, 98- ва 103-моддаларига киритилган ўзгартиришларга мувофиқ, маҳаллий давлат ҳокимияти органлари билан технологик, ўрмон-мелиорация, агротехник, гидротехник, санитария-техник тадбирларни келишишни назарда тутадиган вазифа ва ваколатлар чекланди.\nМаъмурий жавобгарлик тўғрисидаги кодекснинг 6-моддасидан маҳаллий давлат ҳокимияти органларининг маъмурий жавобгарлик тўғрисидаги қарорлар қабул қилиш борасида ваколатлари чиқариб ташланди.\n«Атмосфера ҳавосини муҳофаза қилиш тўғрисида»ги қонуннинг 13-моддасига ва «Ўсимлик дунёсини муҳофаза қилиш ва ундан фойдаланиш тўғрисида»ги қонуннинг 34 ва 45-моддаларига ҳам худди шундай халқчил ўзгартишлар киритилди.\nБюрократияга асосланган эски тартибларни қумсовчи, бу тартиблардан наф кўрувчиларга ушбу қонун катта тўсиқ қўйди. Уни айланиб ўтишга бўлган ҳар қандай уриниш жавобгарликка сабаб бўлади.\nҚоғозбозлик, навбатбозлик, мажлисбозлик…\nЁдингизда бўлса, бундан 5-6 йил аввал турли маълумотнома сўраш қанчалик авж олиб кетган эди. «Маълумотнома саноати» маҳалла раислари ва котибларини «муҳим» раҳбарга айлантирган, бир парча қоғозга муҳрини босиш учун очиқ-ойдин пул сўраш оддий ҳолга айлангани кўпчиликнинг эсидан чиқмаган бўлса керак. Қизиғи, вазият маълумотномани тасдиқлаш учун маълумотнома сўраладиган даражагача етиб борди.\nМисол тариқасида талаб қилинган айрим маълумотномаларни келтириб ўтамиз: «Оила аъзоларининг пенсионер билан у вафот этган кунигача биргаликда яшаб тургани ҳолатини тасдиқловчи», «Вафот этган ходим билан қариндошлиги даражасини тасдиқловчи», «Марҳумнинг ходим билан қариндошлиги даражасини тасдиқловчи», «Туғилганлик ҳақида такрорий гувоҳномаларни олиш учун вояга етмаган шахснинг ёки паспорт олмаган шахснинг фотосурати ёпиштирилган», ҳатто «Дафнни ўтказганлик ҳолатини тасдиқлаш учун» маълумотнома…\nҲозир архивларда бундай қоғозларни тонналаб топиш мумкин. Эссиз, вақт, қоғоз, чатнаган асаблар..\n«Маълумотнома саноати» инқироз ёқасида\nЎтган йилнинг 9 декабрь куни қабул қилинган «Бюрократик тўсиқларни янада қисқартириш ҳамда давлат органлари ва ташкилотлари фаолиятига замонавий бошқарув тамойилларини жорий қилиш бўйича чора-тадбирлар тўғрисида»ги Президент қарори «маълумотнома саноати»га дастлабки ва ҳал қилувчи зарба бўлганди.\nУшбу қарор асосида жорий йилдан бошлаб давлат органлари ва ташкилотларининг фуқаролардан 28 турдаги маълуотномаларни талаб қилиши ва уларни фуқароларнинг ўзини ўзи бошқариш органлари томонидан берилиши бекор қилинди.\nҚолаверса, маҳаллий ижро этувчи ҳокимият органларининг айрим функция ва ваколатлари тегишли давлат бошқарув органларининг ҳудудий бўлинмаларига ўтказилиб, 29 та идоралараро коллегиал орган тугатилди.\nМеҳнат ва Уй-жой кодекслар, «Васийлик ва ҳомийлик тўғрисида»ги, «Жазони ижро этиш муассасаларидан озод қилинган айрим тоифадаги шахслар устидан маъмурий назорат тўғрисида»ги қонунларга ўзгартишлар киритилиб, фуқароларнинг ўзини ўзи бошқариш органидан маълумотнома талаб қилиш билан боғлиқ қоидалар бекор қилинди.\nЭнди томошабин бўлмайлик\nҚабул қилинган янги қонун мазмун-моҳияти билан ўзида бюрократияга нисбатан тоқатсиз ва муросасиз муносабатни акс эттирган. Шу нуқтаи назардан ёндошилса, уни ҳаётий эҳтиёж ҳосиласи дейиш мумкин.\nЭнди қолган гап ўзимизда. Ахир, жамоатчилик назоратисиз бюрократиянинг асоратларидан қутулиш амримаҳол. Бу йўлда жамият аъзоларининг ҳар биридан фаоллик талаб этилади. Демак, томошабинлик ва бефарқликнинг мавриди эмас.


Обуначиларга NORMA туҳфалари | NORMA.UZ\nСизга газеталаримизга содиқ қолганингиз учун миннатдорчилик билдирамиз.\nВаъда қилганимиздек, 2014 йилда Сиз нафақат газеталарни, балки таҳририятимиздан турли бонуслар, чегирмалар ва маслаҳатларни олишингиз мумкин.\nСизнинг хоҳиш-истакларингизни билиш мақсадида анкетамизни тўлдиришингизни сўраймиз. Уни тўлдиришга бир неча дақиқа вақтингизни сарф қилиб, келгусида кўпроқ имкониятларни қўлга киритасиз.\n2014 Обуна анкетаси www.norma.uz сайтида жолаштирилган, шунингдек анкетани редакциянинг обуна бўлимидан олишингиз мумкин (Ташкент шахар, Навоий кўчаси 22 уй, тел./факс: 200-00-30, 244-44-29, 244-18-99, 244-89-17, e-mail: obuna@norma.uz).


Димаш Кудайберген Япониянинг «NHK Music Special» дастурида иштирок этади\nНур-Султон : -15 °С\n1 Ноябрь 20:03\nNUR-SULTAN. Kazinform – Димаш Кудайберген 11 ноябр куни таниқли япон қўшиқчиси, машҳур «Autumn Strong» («Don’t Go») қўшиғи муаллифи Коджи Тамакига бағишланган «NHK Music Special» дастурида иштирок этади, деб хабар беради Kazinform Dimashnews.comга таяниб.\n«NHK Music Special» - ҳар ой таниқли ижрочилар ва мусиқачиларни таклиф қиладиган машҳур дастур.\nУнинг ноябр ойидаги қаҳрамони япон қўшиқчиси Коджи Тамаки. У япон мусиқа саноатидаги энг яхши ижрочи. У узоқ вақт давомида телевизорда кўринмаган ёки интервью бермаган, шунинг учун унинг иштирокидаги ушбу шоу ўзгача бўлади.\nЎтган йили Коджи Тамаки «Rural» оркестри билан чиқиш қилди ва 24 йил ичида биринчи марта Kouhaku Uta Gassen мусиқа фестивалида иштирок этди. Унинг ажойиб қўшиқ айтиш қобилияти ва оркестр билан чиқиш қобилияти Японияда асосий муҳокама мавзусига айланди. Коджи Тамаки оркестр билан 2015 йилда чиқиш қила бошлаган. Улар япон томошабинлари томонидан олқишлашди.\n11 ноябр куни Коджи Тамаки «NHK» телеканалига эксклюзив интервью беради. Дастурда қозоғистонлик қўшиқчи Димаш Кудайберген ҳам онлайн тарзда иштирок этади.\nДимаш 2017 йилда Хитойда бўлиб ўтган «I am Singer» танловида Коджи Тамакининг «Autumn Strong» (асл номи «Don’t Go») қўшиғини ижро этган. Дастур давомида қозоғистонлик хонанда қисқа интервью бериб, ушбу композициянинг ўзига хос жиҳатлари ҳақида гапириб беради.\n«NHK Music Special» 11 ноябр куни Нур-Султан вақти билан соат 19:30да эфирга узатилади. Қайта узатиш 16 ноябр куни соат 21:48 да бўлиб ўтади.\nЭслатиб ўтамиз, қозоғистонлик хонанда Димаш Кудайбергеннинг Fly Away сингл Billboard Hot Trending Songs чартининг кучли «йигирматалигига» киритилган эди.\n4 Алматидаги оммавий тартибсизликлар вақтида қўлга олинганларни қаердан излаш керак\n5 Брюсселда коронавирус чекловларига қарши намойиш тартибсизликлар билан давом этди


АРИҚ ВА ЗОВУР: УЛАР ТОЗАЛИГИ ҲАММАГА ЗАРУР - Баҳоуддин Нақшбанд ёдгорлик мажмуаси маркази\nАРИҚ ВА ЗОВУР: УЛАР ТОЗАЛИГИ ҲАММАГА ЗАРУР\n27 июл 2020 й.\n263 марта ўқилди.\nТождор вирус пандемияси ҳаммамизга қайта сабоқ берди. Озодаликка, шахсий гигиенага, санитария қоидаларига қатъий амал қилиш, ҳар бир кишининг бошқалар билан ўзаро ижтимоий масофани сақлаши, турар жой бинолари, ёрдамчи иморатлар, жумладан, ошхона, тандирхона ва санузелларни тоза-озода сақлаш давр талаби бўлиб қолди.\nИнсон ўзини энг бехавотир, эмин-эркин сезадиган маскани унинг уйидир. У ўз уйида бошқанинг назари тушишидан, гаплари эшитилиб қолишидан хавфсирамай, азият чекмай яшаши керак. Акс ҳолда, унинг уйидаги роҳат-фароғати кетади, ҳаловати йўқолади. Донишмандларнинг: «Уйинг сиғдирсин», ‒ деб қилган дуо қилишларида ажиб ҳикмат яширинган. Ҳаттоки, замонавий қонунларда уй-жой дахлсизлиги ҳақида алоҳида моддалар мавжуд. Ахлоқимизда эса бировнинг хонадонига, ҳузурига изнсиз назар солган, рухсат сўрамай кирган киши қаттиқ қораланади ва одамлар бу ёмон ишдан ҳамиша қайтариб келинган.\nМаскан ‒ ҳар ким учун муқаддас. “Маскан” сўзи “яшаш, сокинлик топиш жойи” деган маънони англатади. Чунки у “сукун” сўзи билан ўзакдош. Бизда инсоннинг ўз оиласи билан бирга яшайдиган жойи “маскан” дейилади. Инсон ҳаётида хавфу хатардан омонлик топиш, иссиқ-совуқдан пана бўлиш, молу мулкини дахлсиз сақлаш, аҳли аёли билан фароғатда яшаш, ҳаётдаги машаққатлар ва чарчашлардан дам олиб, роҳат топиш учун, қисқа қилиб айтганда, барча нарсалардан сокинлик топиш учун бир масканга муҳтож бўлади. Шунинг учун ҳам Расулуллоҳ (с. а. в.) кенг маскан мусулмон кишининг саодати омилларидан бири эканини ўз ҳадисларида баён этганлар.\nНофеъ ибн Абдулҳорисдан шундай ривоят қилинади: «Набий (с. а. в.): «Кенг маскан, солиҳ қўшни ва яхши улов (маркаб) мусулмон кишининг саодатидандир», дедилар».\nАлбатта, маскан – турар жой одам боласи умрининг кўп қисмини ўтказадиган ер. Умрнинг энг нозик ва масъулиятли қисми одамнинг шахсий масканида ўтади.\nИнсон дунё ҳаётида яшар экан, турли ҳолатларга дуч келади. Чарчайди, асабийлашади, дам олгиси келади, ухлайди ва ҳоказолар. Шундай пайтларда унинг ўз уйи ўлан тўшагига айланади. Жамоатчилик жойлари, сафарда, меҳмонхона ёки ижарага турган ерида керакли сокинликни топа олмайди. Ўз уйига эса бемалол кириб боради, ечинади, ором топади, ҳордиқ чиқаради. Шунинг учун ҳам исломда кенг маскан киши саодати омилларидан бирига қиёсланган.\nИнсон яшайдиган масканда, хусусан, қшлоқ ерларда ариқ ва зовурлар кўп бўлади. Сув ўтган жой ҳаддан ташқари тоза бўлиши керак. Агар агар ариқ ва зовурларга қаралмаса, улар вақти-вақти билан қазиб, тозаланиб турмаса, бунинг устига, ҳар ким сувга ҳар нарса оқизса, ахлат ташласа, ўт-ўланлардан тозаланмаса, айнан ана шу энг тоза нарса амалда энг кўп микроб тарқатадиган ва бактерия тўплайдиган жойга айланиши ҳеч гап эмас. Ҳатто, шаҳарлар ичидан оқиб ўтган ариқлар ҳам баъзан жуда қаровсиз ҳолга тушиб қолишига кўп гувоҳ бўламиз. Қарасангиз, унинг четидаги ўт-ўланларга нималар илакишиб ётмайди, эски ички кийимлар дейсизми, мушук ё итнинг ўлиги дейсизми, полиэтилен идишлар дейсизми... ‒ эҳ-ҳе йўқ нарсанинг ўзи йўқ. Бундай сув иншоотлари атрофида пашша билан чивин, чигиртка ва билан қуцрбақа ҳам кўпайгандан кўпаяди.\nМана бу ҳадисларнинг маъно-мазмунига эътибор берайлик:\n“Эй Аллоҳнинг Расули! Мени жаннатга киритадиган амалга йўллаб қўйинг", дедим. “Одамларнинг йўлидаги озор берувчи нарсани олиб ташла” , – дедилар”.\nАбу Ҳурайрадан (р. а.) ривоят қилинади:\n“Пайғамбар саллаллоҳу алайҳи васаллам: “Бир одам йўлда ётган тиканнинг олдидан ўтиб қолди. “Албатта, мана шу тиканни олиб ташлайман, бирорта мусулмон одамга зарар етказмасин”, деди. Шу боис унинг гуноҳлари мағфират қилинади”,– дедилар”.\nАбу Заррдан (р. а.) ривоят қилинади:\n“Расулуллоҳ саллаллоҳу алайҳи васаллам: “Менга умматимнинг амаллари намойиш қилинди – яхшиси ҳам, ёмони ҳам. Умматимнинг энг яхши ишларидан бири йўлда ётган озор берувчи нарсаларни олиб ташлаш эканини кўрдим. Уларнинг энг ёмон ишларидан бири масжидда кўмилмай қолган балғам эканини ҳам кўрдим”, – дедилар.\nОзодалик энг олий даражада тарғиб қилинган муқаддас ислом дини ариқ ва зовурларни ҳам тоза тутишни талаб қилади. Динимизда сувга туфлаш қанчалар катта гуноҳ саналади.\nРасулуллоҳ (с. а. в.): «Албатта, Аллоҳ хушҳолдир – хушҳолликни яхши кўради, покдир – покликликни севади, саховатлидир – саховатни яхши кўради, сахийдир – сахийликни севади. Бас, ҳовлиларингизни озода тутинг!..” ‒ деганлар. Бу ҳадис бандалардан ҳовли-жойлар, кўча-кўйлар, демакки, ариқ-зовурларни ҳам тоза- озода тутишга чақиради.\nКейинги йилларда Тошкент шаҳрининг ичидан ўтган анҳор ва ариқлар атрофини ободонлаштириш бўйича кўп ишлар қилинди. Йиллар мобайнида айрим фуқаролар ўзбошимчалик билан ана шундай оқар сувлар қирғоқларига ноқонуний иншоотлар қуриб олиб, булардан ўз манфаатлари учун фойдаланиб келишган. Бу масалалар қонун доирасида ҳал қилинди.\nҚуръони каримда ва ҳадиси шарифларда сув ва уни қадрлаш билан боғлиқ кўп-кўп маълумотлар бор. Уларнинг бари биздан ариқ ва зовурларни тоза-озода сақлашимизни талаб қилади.


КХДР Жанубий Кореяга авиақатновларни йўлга қўймоқчи\nБугун КХДР ва Жанубий Корея вакиллари авиация сектори соҳасида икки томонлама ҳамкорлик қилиш масалаларини муҳокама қилди.\nРим папаси Франциск КХДРга боришга тайёр\nРим папаси Франциск КХДРга боришга тайёрлигини билдирмоқда.\nЎзбекистон терма жамоаси Эктор Купер мураббийлигида илк ғалабани қўлга киритди\nЎзбекистон миллий терма жамоаси Корея Халқ Демократик Республикасига қарши ўртоқлик ўйинида майдонга тушди. Вакилларимиз ушбу учрашувда рақиб устидан 2:0 ҳисобида ғалаба қозонишди.\nЎзбекистон миллий терма жамоаси бош мураббийи Эктор Купер 6-17 октябрь кунлари Тошкентда бўлиб ўтадиган йиғинга чақирилган футболчилар номини эълон қилди.\nБугун Индонезияда XVIII Осиё ўйинларининг футбол мусобақалари чорак финал баҳсларига старт берилади. Мазкур босқичга Ўзбекистон терма жамоаси етиб келганидан хабарингиз бор.\n1950-1953 йилларда бўлиб ўтган Корея уруши оқибатида бўлиниб кетган корейс оилалари бугун тонгда Жанубий Кореядан КХДРга бир-бирлари билан юз кўришиш учун жўнаб кетди.\nShowing 1-18 of 142 items.


«Ўткан кунлар» романини инглиз тилига ўгирган таржимон Ўзбекистон ёзувчилар уюшмаси фахрий аъзоси бўлди\nФото: Алимурод Муҳаммадамин\n2019 йили Абдулла Қодирийнинг “Ўткан кунлар” романини америкалик маданиятшунос Марк Эдуард Риз инглиз тилида “Bygone days” номи билан китоб ҳолида чоп этган ва шу йил 27 декабр куни Ўзбекистоннинг Вашингтондаги элчихонасида китобнинг тақдимот маросими бўлиб ўтганди. 2021 йил 27 апрел куни Адиблар хиёбонида – Абдулла Қодирий ҳайкали ёнида китобнинг юртимиздаги тақдимоти бўлиб ўтди. Унда таржимон Марк Риз ҳам қатнашди.\nУюшма матбуот хизматининг маълум қилишича, тақдимотда Ўзбекистон Ёзувчилар уюшмаси раиси Сирожиддин Саййид, Ўзбекистонда хизмат кўрсатган маданият ходими Хуршид Дўстмуҳаммад, адабиётшунос Сувон Мели, профессор Баҳодир Карим, Абдулла Қодирий уй-музейи директори Хондамир Қодирий, филология фанлари доктори Гулноза Одилова таржима ва таржимоннинг ютуқлари ҳақида сўзлади.\n– Романни бир ярим йил олдин диққат билан ўқиб чиқдим, – дейди Гулноза Одилова. – Мен докторлик тадқиқотимда ўзбек миллий менталитетидаги овқатланиш, оила даврасидаги коммуникатив мулоқот жараёнини таржимада қандай берилганини тадқиққа тортгандим ва бунда “Ўткан кунлар”нинг Илҳом Тўхтасинов таржимасига қараб, жуда ҳам хафа бўлгандим. Чунки у ерда миллийликка оид кўп сўзлар тушиб қолган. Масалан, романда Ўзбекойим Отабекни Зайнабни қайнотасиникига чарларга оборишга мажбурлаб турган маҳал ўғли боргиси келмай, хўр-хўрлатиб чой ичади. Яъни, бу ерда Отабек онасининг гапига юмор билан жавоб қайтаряпти, бефарқлигини шу йўл билан кўрсатяпти. Бу эса Ўзбекойимнинг жаҳлини чиқаради. Тўхтасинов таржимасида Отабек шунчаки овқатланиб ўтирарди, дейилган. Хўриллатиб чой ичиш эффекти йўқ. Ўзбекойимнинг гапига эътиборсизлик билан, нима деяпсиз, дегандай юмори таржимада акс этмаган. Марк Риз ўз таржимасида мана шу эффектни сақлаган, яъни онасининг гапига бефарқ бўлиб оғзини тўлдириб-тўлдириб чой ичиб ўтирган Отабекнинг ҳолатини инглизчада кўрсата олган.\nТақдимотда Марк Риз кўрсатилган ҳурмат учун миннатдорлик билдирди. Юртимиздаги ислоҳотлар тўғрисида гапирди. Президентнинг “Ўткан кунлар” романидан келтирган қўшхотинлик борасидаги иқтибосини эслади. Давлат раҳбарининг адабиётга бу каби эътибори ва унинг натижаси, албатта, бўлишини эътироф этди. Ташрифнинг илк кунлари ҳақидаги илиқ таассуротлари билан ўртоқлашди. Бундан сўнг “Меҳробдан чаён” романини таржима қилиш лойиҳасини режалаштираётганини айтди.\n660 саҳифадан иборат китобда унда қўлланган атамаларга, ўзбек халқи маданияти, анъаналари ва урф-одатларининг ўзига хос жиҳатларини тушунтирувчи 415та изоҳ мавжуд. Таржимани ўқиганларнинг айтишича, китобда шунчалик меҳр билан изоҳлар берилганки, тарихий давр борми, касблар борми, сиёсий жараёнлар борми ёки базмларнинг номими, ҳамма-ҳаммаси эринмасдан ифодаланган.\nСабаби, Марк Риз асар таржимасига 15 йиллик умрини сарфлаган. Китоб айни пайтда “Амазон” компаниясининг интернет сайтида сотилмоқда. Асар “5 юлдузли” рейтингга эга бўлган.\nМарк Риз Абдулла Қодирийнинг “Ўткан кунлар” романини ўзбек тилидан инглизчага тўлиқ ўгирган биринчи таржимон. Таржима учун романнинг 1926 йил босилган биринчи ва қисқартирилмаган нашри танланган. Таржима ишлари 2004 йилда бошланиб, 2019 йилда якунланган.\nТақдимотдан сўнг Марк Эдуард Риз Ўзбекистон Ёзувчилар уюшмасининг халқаро анжуманлар залига таклиф этилди ҳамда унга уюшманинг фахрий аъзолик гувоҳномаси топширилди.\nЎзбекистонга ташрифини Абдулла Қодирийнинг рамзий қабрини зиёрат қилишдан бошлаган Марк Риз адибнинг уй-музейини томоша қилди. Абдулла Қодирий номидаги ижод мактаби жамоаси билан учрашди. Абдулла Қодирий мемориал музейи комплекси ҳамда “Турон” ахборот-кутубхона маркази билан танишди. Тадбирларда Марк Риз ўзбек тилида жуда чиройли ва равон сўзлади, ҳатто ўзбекча ҳазил қилиб, йиғилганларни кулдирди ҳам. Ўзбекистон ва ўзбекларни жуда яхши кўришини ўзбекчада қийналмасдан ифодалади.\nУ шу йилнинг 8 майига қадар юртимизнинг турли ҳудудлари ва ташкилотларида бўлиб, кўплаб учрашувлар ўтказиши режалаштирилган.\n«Ўткан кунлар» илк бор таҳрирсиз аудиоформат шаклида тақдим этилди - Tashkent book fest – 2019


"Банкдан кредит олишда эҳтиёт бўлинг!"\n12 май 2021, Тошкент вақти: 20:54\nБу Россиянинг Калининград шаҳридан Озодлик радиосига қўнғироқ қилган ўзбекистонлик меҳнат муҳожири Шуҳрат Боймирзаевнинг қалб фарёдидир.\nРоссиянинг Калининград шаҳрида ишлаётган ўзбекистонлик меҳнат муҳожири Шуҳрат Боймирзаев етти ой аввал банкдан кредит олиб, ҳали ҳам қарзидан қутила олмай, сарсон бўлаётганини айтади.\n- Калининград шаҳрида ўзбек, қирғиз, тожик мигрантларига фоизга пул қарз берадиган “Мўл булақ” деган бир банк очилган экан. Ўша ердан кредит олувдик. Бизга 7 фоиздан дейишганди. Кейин билсак ойига 7 фоиз, йилига 72 фоиз экан. Қарзимизни тўласак ҳам фоизини тўлашни ҳеч иложи бўлмаяпти-да. Уч киши бўлиб 100 минг рубл олган эдик, бир йил муддатлик фоизи учун устига яна 100 минг рубл тўлашимиз керак бўляпти, - дейди Шуҳрат.\nСанкт-Петербургда қурилишда ишлайдиган ўзбекистонлик Бобур ҳам “Мўл булақ”дан кредит олган.\n– Жуда айёр қилиб қўйишган. Бир қарашда ўзи етти фоиз, бир пастда тўлаб ташлайман, деб ўйлайсиз. Лекин бу ойига етти фоиз. Яхшилаб ҳисоблаб чиқсангиз, ҳақиқатан бир йил ичида қарзни икки баравар қилиб қайтариб беришингизга тўғри келади. Мен бир марта олдим, бошқа олмайман, - дейди Бобур.\nИкки йил аввал Россия кредит бозорида Қирғизистоннинг “Мўл булақ” банки Ўзбекистон, Тожикистон ва Қирғизистондан келган меҳнат муҳожирларига фоизли кредит беришни йўлга қўйган эди.\nҲозирда “Мўл булақ” марказий осиёлик меҳнат муҳожирлари фоизга қарз олишлари мумкин бўлган Россиядаги ягона банк ҳисобланади.\nКредит олиш учун муҳожир Россияда рўйхатдан ўтганини тасдиқловчи ҳужжат ва миграция карточкасини кўрсатиши кифоя.\nБанкнинг Москвадаги шўъбаси ходими Вячеслав Дяков кредит олувчиларга қарз олишдан олдин банк билан имзоланадиган шартномани яхшилаб ўқиб чиқишни тавсия қилади.\n- Ҳар қандай банк кредит берар экан, фоиз олади. Бизда ҳозир бу фоиз ойига олти фоизни ташкил қиляпти. Мижоз қанча узоқ муддатга қарз олса, шунча кўп фоиз тўлайди. Бизда қарз олиш муддати уч ойдан бир йилгача. Масалан, сиз банкимиздан 20 минг рубл кредитни 6 ой муддатга олсангиз, ойига 1200 рубл устига фоиз минади ва қарз учун ҳар ой тўрт минг рублдан тўлайсиз. Агар ойига тўланадиган шу 5200 рублни вақтида тўлаб бормасангиз, жарима ҳам қўшилади, - дейди “Мўл булақ” ходими.\nБанкдан кредит олган Шуҳрат Боймирзаевнинг айтишича, муаммо фақат кредит фоизининг юқорилигида эмас.\n- "Устига қўйилган фоизини ҳам тўлайман, қарзимни ёпинг, қутилмоқчиман" деб банкга борсам, "ёпмаймиз, уч киши бўлиб олгансизлар", дейди. "Мен ўзимникини ёпаяпман-ку" десам, "йўқ, шерикларинг ҳам узиши керак", дейди. Кейин билсак, бир-биримизни залог қилиб қўйган экан. Кредитни уч киши бўлиб, ҳар биримиз 35 мингдан олгандик-да. Шуни улар саккиз ойга берган-да. Ҳар ойда банкка 6400 рублдан тўлаб боришимиз керак. Лекин шартномада унақа нарса йўқ. Орадан бир икки ой ўтказвориб борсак, кунлик жаримаси ҳам бор экан. Кунига 123 рублдан уришибди. "Яна қўшимча тўлайсизлар", деяпти. Шу билан қарзимиз яна ошиб кетди, қандай бундан қутилишни билмаяпмиз, - дейди ўзбекистонлик муҳожир.\nРоссия банк тизимини яхши биладиган Москвада яшовчи Баҳодир Расуловнинг айтишича, бу ерда муаммо энг аввало қарз олувчиларнинг масъулиятсизлиги билан боғлиқ.\n- Банк қарз берар экан, фоиз белгилайди ва шартлар қўяди. Шу шартлардан асосийси - ҳар ой тўланадиган тўловни вақтида тўлаш. Бир кун кечикса, фоиз минади. Албатта фоизлар юқори. Кимдир банкдан кредит олмоқчи бўлса, шартномани яхшилаб ўқиб чиқиши керак. Ўзи тушунмаса, юристга бирров кўрсатиши керак. Акс ҳолда, катта пулга тушиб қолиши ҳеч гап эмас, - дейди Баҳодир ака.\nКалининградда ишловчи Шуҳрат эса банкдан олган қарзини тўлаб қутилганидан сўнг бошқа ҳеч қачон кредит олмаслигини айтади ва Россияда ишлаётган ҳамюртларига ҳам шуни тавсия қилади.\n- Ҳозир тўрт ойдан бери ишлаб топаётган пулим қарзни тўлашга кетяпти. Уйга пул жўната олмаяпман. Бу ерда ишлаётган ҳамюртларга маслаҳатим: зарурат бўлса ҳам, бўлмаса ҳам кредит олманг, - дейди Шуҳрат Боймирзаев.


hidoyat.uz – “Мовароуннаҳр” нашриётининг сайти - МАВЛИД\n“Мавлид” арабча сўз бўлиб, туғилиш, туғилган жой ва туғилган вақт маъноларини англатади. Биз, мусулмонлар, мавлид деганда, Расулуллоҳ (соллаллоҳу алайҳи ва саллам)нинг туғилган ойларини назарда тутамиз.\nРасулуллоҳ (соллаллоҳу алайҳи ва саллам)нинг туғилган саналарини Ибн Исҳоқ Фил йилида рабиул аввал ойининг 12 куни, душанба; Маҳмуд Пошо Фалакий эса астрономик ҳисоб билан милодий 571 йилнинг 9 рабиул аввал, душанба куни деб кўрсатган.\nТарихчиларнинг таъкидлашича, мавлидни биринчи бўлиб фотимийлар (909–1171) нишонлаган. Кейинроқ Айюбийлар давлатида Ирбил шаҳри амири Амир Музаффариддин Абу Саид Кўкбўри ибн Зайниддин Али ибн Табуктекин (1153–1232) байрам қилиб белгилаган. Шунингдек, мавлид усмонийлар давлатида, мағриб давлатларида алоҳида эътибор билан тантана қилинган.\nҲозирда ҳам мусулмон юртларда мавлид асосан масжидларда ўтказилиб, унда Расулуллоҳ (соллаллоҳу алайҳи ва саллам) мадҳларида битилган қасидалар тингланади, сийратлари тўғрисида суҳбатлар бўлади, у зот (соллаллоҳу алайҳи ва саллам)га салавотлар айтилади.\nМавлид тўғрисида Имом Жаъфар ибн Ҳасан Барзанжий “Иқдул жавҳар фи мавлидин Набиййил азҳар”, Ибн Диҳя (633 ҳ.й.) “Ат-танвир фи мавлидил Баширин Назир”, Ибн Туғробек (670 ҳ.й.), Аҳмад Азлий (677 ҳ.й.), Сахховий (902 ҳ.й.) “Ал-фахрул улвий фил мавлидин Набавий”, Мулла Али Қори (1014 ҳ.й.) “Ал-мавридур равий фил мавлидин Набавий” номли китоблар ёзишган. Муҳйиддин ибн Арабий (638 ҳ.), Ибн Касир, Ибн Жазарий, Ибн Ҳажар Ҳайсамий, Хатиб Ширбиний ва бошқалар ҳам мавлидга бағишлаб асарлар ёзган.\nМавлид Ироқ, Жазоир, Марокаш, Сурия, Миср, Ливия, Иордания, Тунис, Бирлашган Араб Амирликлари ва Уммон султонлигида расмий байрам, дам олиш куни деб эълон қилинган.


Мухтор Аблязов сиртдан 20 йил қамоққа ҳукм қилинди (видео)\n04 август 2020, Тошкент вақти: 10:26\nМухтор Аблязов БТА Банки маблағларини ўзлаштириш ва бу маблағлардан қонунга зид равишда фойдаланганликда, ҳамда уюшган жиноий гуруҳ ташкил этганликда айбдор деб топилди. Аблязов бу айбловларни кескин рад қилар экан, айбловлар сиёсийлаштирилганлигини маълум қилди.\nАблязовнинг ҳаммаслаклари сифатида кўриладиган Бошқарувнинг собиқ раиси Садуваққос Мамеш ва Бошқарув раисининг собиқ ўринбосари Жақсилиқ Жаримбетовлар ноқонуний топилган пулларни қонунийлаштириш ҳамда пулларни ўзлаштиришда айбдор деб топилдилар ва беш йил озодликдан маҳрум этилдилар.\nКредитлаштириш бўйича собиқ директор Қайрат Садиқов ҳам айбдор деб топилди ва 15 йил озодликдан маҳрум этилди. У жазони умумий режимдаги колонияда ўтайди.\nСуд БТА Банкнинг моддий зарарни қоплаш тўғрисидаги аризасини қаноатлантирди ва ҳукм қилинганлардан «БТА Банк» акциядорлик жамияти ҳисобига 10 миллиард доллар миқдорида зарар ундирилиши ҳақида қарор чиқарди.\nАйни дамда хорижда муҳожирликда истиқомат қилиб келаётган БТА Банкнинг собиқ раҳбари Мухтаор Аблязов бундан аввал барча айбларни инкор қилган эди. У суд ҳукмидан аввал берган интервьюсида Қозоғистон суди чиқарган қарорни тан олмаслигини билдирган эди. Аблязов Қозоғистон ҳукуматини ўзига тегишли, ўз вақтида мамлакатдаги активлари бўйича энг йирик бўлган БТА Банкни тортиб олганликда айбламоқда.\nБТА Банки бўйича ҳукм ўқилганда суд залидан трансляция:


Простата безини давоси - Медицинский гид medical-guider.ru\n— Простата безининг яллиғланиши аломатлари ўткир шамоллаш касаллик аломатлари сингари бўлиши мумкин. Бунда тана ҳарорати 38-39 даражагача кўтарилади; Ҳожат чиқариш давомида анусда қаттиқ оғриқ бўлади;\n— Тез-тез сийдик қистаб, лекин сийдик томчилайди, холос;\n— Сийиш оғриқ билан бўлади;\n— Қовуқ бўшлиғи атрофида оғриқлар бўлади. Лекин кўп ҳолларда касаллик сурункали кечади ва бу ҳақида эркак билмай юриши ҳам мумкин.\n— Компютер орқали сканер;\n— Уч томонлама ултратовушли ташхис;\n— Иммунофермент муолажаси.\nПростата безини давоси Ссылка на основную публикацию


ЎзА - Энди электр таъминоти корхонаси вакилини онлайн ариза ёрдамида чақириш мумкин\n20.11.2017 11:12 Чоп этиш версияси\nЯгона интерактив давлат хизматлари порталида электр таъминоти корхонаси вакилини онлайн ариза ёрдамида чақириш имконияти яратилди. Мазкур хизматдан my2.gov.uz порталидан рўйхатдан ўтган фуқаролар фойдаланишлари мумкин.\nУшбу электрон хизмат ёрдамида фойдаланувчи онлайн равишда ҳисоблагични ўрнатиш, алмаштириш, тамғалатиш ёки ўчиртириш мақсадида мутахассисни чақиртириш учун ариза беради. Фуқаро ариза ёзилаётганда электр таъминоти корхонасининг вакили қайси вақтда келишини кўрсатади. Хизматдан фойдаланиш учун фуқаро порталдаги ўз шахсий кабинетида кўчмас мулк ҳақидаги махсус формани тўлдириши лозим. Унда кўчмас мулкнинг кадастр рақами ва манзили кўрсатилади.


Ҳижобда дарсга келишни тақиқлашнинг қонуний асоси борми?\nРоссиядаги Ставропол ўлкасининг Каратюбе туманидаги беш нафар педагог ўқувчи қизларни ҳижобда дарсга қўйгани учун ҳайфсан оладиган бўлди.\nҲижобли ўқувчиларнинг мактабга қўйилмагани шу кунларда Россия жамоатчилиги орасида кенг муҳокама қилинмоқда.\nАйни пайтда аҳолисининг асосий қисми мусулмонлардан иборат бўлган Ўзбекистонда ҳам мактаб, коллеж, лицей ва олийгоҳлар ўқувчи ҳамда талабаларининг ҳижобда ўқишга келиши тақиқланган.\nЎтган йиллар давомида ҳижоб билан дарсга келган қизларнинг ҳижоблари мажбуран ечиб олиниши ёки уларнинг ўқишдан четлатилганига оид ўнлаб воқеалар кузатилди.\nБу болаларнинг ота-оналари ўз фарзандларининг ҳуқуқлари камситилганидан норози бўлиб, кўп бор маҳаллий прокуратураларга мурожаат қилганлар. Бироқ уларнинг арзи инобатсиз қолдирилган.\nОта-оналарга кўра, Ўзбекистон Конституциясининг 31-моддасида “Ҳамма учун виждон эркинлиги кафолатланади. Ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга” дея белгиланган ҳақ-ҳуқуқлар бугунги Ўзбекистонда таъминланмаяпти.\nБироқ, расмийлар Ўзбекистон дунёвий давлат эканини эътироф этар экан, ўқувчи ва талабаларнинг диний ибодат либосларида эмас, махсус ўқув кийимлари ёки бошқаларнинг ғашига келмайдиган либосларда ўқув даргоҳига келиши шарт эканини таъкидлайди.\nХўш, ўзбек қизларининг ўқув даргоҳига ҳижобда келишини тақиқлаш қанчалик қонуний?\nҲижобда ўқув даргоҳига келишни тақиқлаш инсоннинг эътиқод эркинлигини чеклашми ёки аксинча, бу дунёвий давлатчиликка путур етказишнинг олдини олишга уринишми?\nБугунга баҳсда ана шу саволларга жавоб изланади.\nҚашқадарё вилоятининг Қарши шаҳрида ўқитувчилик қилаётган 35 ёшли Муниса ва Тошкент Ислом университети қошидаги лицей битирувчиси 20 ёшли Абдурашид фикрича, мактабларда ҳижобнинг тақиқиланиши тўғри, чунки мактаб диний эмас, балки дунёвий даргоҳ.\nБироқ бу фикрларга, Тошкентдаги Кўкалдош мадрасаси битирувчиси 27 ёшли Муҳаммад Аюб ва Россияда ишлаётган 29 ёшли меҳнат муҳожири Адҳамбек қўшилмайди. Уларнинг фикрича, ҳижобнинг мактабларда тақиқланиши Конституцияда белгилаб қўйилган эътиқод эркинлигига тамомила зиддир.


Ўзбек миллий ўзлиги узра Тошкент метросида сафар · Global Voices ўзбек тилида\nЁхуд XX аср Ўзбекистонининг жўшқин тарихидан ер ости сабоқлари\nТаржима нашр қилинган сана 04/19/2020 17:33 GMT\nМақолани қуйидаги тилда ўқинг Ελληνικά, Français, русский, Español, Italiano, українська, English\nТошкент метроси “Бунёдкор” бекатига кириш. Фото (c): Филип Нубель, муаллиф розилиги билан фойдаланилмоқда.\nЎзбекистон пойтахти Тошкент метрополитенининг нақшинкор бекатларини суратга олишга узоқ йиллар давомида таъқиқ қўйилган эди. Шўролар даврида мазкур ер ости тизими эҳтимолий ядро уруши хатарларини ҳам кўзлаб қурилган бўлиб, радиоактив ёғиндан ҳимояловчи бошпана вазифасини ҳам ўташи мумкин эди. 2018 йилдан таъқиқлар олиб ташлангач, хорижлик сайёҳлар Марказий Осиёнинг энг кекса метрополитенига чинакам қизиқиш билдира бошлашди. Айтиш мумкинки, Тошкент метроси уларни бежизга ўзига жалб этмаётганди.\nТошкент метрополитени шунчаки ҳаракатланиш воситаси эмас. Ушбу ер ости йўли ишга тушганидан бошлаб, ҳозирга қадар 29 бекатнинг бой безаклар берилган кўриниши ва номланиши бир неча бор ўзгартирилганки, бу ҳолат ҳам Ўзбекистон тарихидаги жўшқин ўзгаришларни ўзида акс этади.Қисқа қилиб айтганда, Тошкент метросига миниш – ҳали ҳам миллий қурилиш жароёни давом этаётган мамлакат тарихи ҳақида сўзлаб беради.\nХалққа аталган саройлар\nУшбу воқеа шўролар мамлакатининг дастлабки кунларидан бошланади.\nВладимир Ленин «коммунизм – совет ҳокимияти плюс бутун мамлакатни электрлаштиришдан иборатдир» (Коммунизм — это есть советская власть плюс электрификация всей страны) деган шиорни ўртага ташлаган. 1920 йил ноябрида электр энергияси тараққиёт ва ёрқин келажакка умид тимсоли бўлиб туюларди. Орадан 12 йил ўтиб эса Шўролар раҳбарияти бир қарашда хаёлий, аммо ўта муҳим яна бир режага – метрополитен қурилиши тадбирига қўл урди. 1932 йилнинг 25 майида шўро ҳукуматининг ижроия органи – Совнарком қуйидаги декретни чиқарди:\n“Метрострой давлат аҳамиятига молик энг муҳим иншоот сифатида кўрилсин. Бутуниттифоқ аҳамиятидаги мазкур зарбдор қурилиш учун зарур бўлган ёғоч маҳсулотлари, маъдан, цемент, транспорт воситалари ва ҳоказолар етказиб берилсин”.\nБошқача қилиб айтганда, шўролар технологияси муваффақияти ва устунлигининг намойиши учун ҳеч нарса аялмаслиги лозим эди. Москва метроси учун дастлабки ҳандақлар 1930-йилларда қазила бошланди, 1935 йил майига келиб биринчи йўналиш расман ишга туширилди. Ўша йиллар қурилишларига бағишланган «Метро ишга тушди» (Есть Метро) деб номланган ҳужжатли фильм 30-йиллар нафасини яққол намойиш этади:\nМетро қурилиши совет иқтисодиетидаги туб бурилиш нуқтаси бўлди: агар биринчи бешйилликдан (1928 – 1932) мақсад оғир саноатни барпо этиш бўлган бўлса, иккинчи бешйилликнинг бош вазифаси урбанизация бўлди. Натижада метро маданий тимсолга айланди, фильмлар, болалар адабиётида, шеърият ва қўшиқларда ўз ифодасини топди. У қуйидаги расмий қўшиқлардаги каби, сталинизмнинг муваффақияти белгиси дея тантанавор эълон қилинди:\nҲандақ қазиятиб,/Биз ишонгандик, биз билардик\nСенинг уртоқ Сталин/Режангни амалга ошираетганимиз\nАсрлар учун ёзиб қолдирар / Ҳали кўплаб қаламлар\nКейин эса болаларга айтиб беришар / Метро қандай қурилганлигин\nКейинги даврда метро мавзуси маргиналлар ёки диссидентлар ижодида ҳам кўзга ташланди. Хусусан, Бўлат Окуджаванинг 1969 йилга тааллуқли мана бу қўшиғи шулар жумласидандир:\nМосква метросининг муваффақиятларидан руҳланган шўро ҳукумати аҳолиси миллиондан ошган барча совет шаҳарларида ер ости йўли қуриш режасини эълон қилди. Ушбу шуҳратпарас режалар бориб бориб секинлашди, бироқ 1991 йилда Совет Иттифоқи қулагунга қадар метрополитен 13 шаҳарда, шу жумладан Ленинград (1955), Киев (1960), Тбилиси (1966) ва албатта Тошкентда (1977) ишга туширилди.\nТошкентнинг ўз метроси бўлади\nТошкентликлар ўз метросини – ўн йиллаб кутишларига тўғри келди. Бу чекка ҳамда нисбатан ривожланмаган Совет Марказий Осиёсида биринчи метро эди. Режадорлар Тошкентда бир қанча муаммоларга дуч келишди. 1966 йил апрелида содир бўлган кучли зилзила оқибатида Ўзбекистон пойтахтининг қарийб ярми вайронага айланган, мамлакатда малакали муҳандис ва метросозлар танқис эди. Шунингдек, узоқ давом этувчи жазирама мавсуми метронинг вентиляция тизими учун катта муаммо ҳисобланарди. Шуларга қарамасдан, бу каби мураккаб лойиҳани ниҳоясига етказиш шўро ҳокимияти учун жуда зарур тадбир эди. Тошкент метросини қазиш ишлари 1973 йилдан бошланди, бу мақсад учун бутун СССРдан ишчи кучлари ва махсус қурилиш мосламаларини жалб этишга тўғри келди. Орадан тўрт йил ўтгач, стахановча меҳнат самараси ўлароқ, 1977 йил ноябрида метронинг биринчи йўналиши очилди. Ушбу воқеа Октябрь инқилобининг 60 йиллик санасига тўғри келди. Телевидение архивларида сақланган янгилик дастурларида қўшалоқ байрам муносабати билан барча маҳаллий раҳбарлар иштирокида тантанали очилиш маросими бўлиб ўтгани, мамлакат раҳбари Леонид Брежневнинг шахсий табриги оломон олдида ўқиб эшиттирилганини кўриш мумкин.\nКейинги йилларда янгидан-янги бекатлар ишга туширилди, 1984 йилга келиб иккинчи йўналиш ҳам қўшилди. 2007 йилда суратга олинган қуйидаги ҳужжатли фильмда ҳар бир бекатни ўзига хос тарзда безатишга алоҳида эътибор қаратилгани намойиш қилинади:\nЕр ости символизми\nБошқа совет шаҳарларидаги метролар каби Тошкент метрополитени бекатларида ҳам ўзига хос сиёсий ва маданий мактублар муҳрланган эдики, булар шўролар мафкурасининг муҳим жиҳатларини ўзида акс эттириши лозим бўлганди. 1991 йилда мустақилликни қўлга киритган Ўзбекистон ҳукумати ҳам, СССР харобаларида вужудга келган бошқа янги давлатлар изидан бориб, шўровий ўтмишнинг муайян жиҳатларидан узоқлашиш мақсадида, кўчаю майдонлар ва албатта, метро бекатлари номларини ўзгартиришга киришиб кетди. Шу тариқа, Ўзбекистоннинг аввалги ўтмишига мансуб ва шўролар даврида таъқиқланган тимсоллари яна қайта тиклана бошлади. СССР даврида қурилиб ишга туширилган 23 бекатдан 11 тасининг номи ўзгартирилди. Масалан, «Ленин майдони» - «Мустақиллик майдони»га айланди.\n1979 йилга доир совет почта маркасида «Ленин майдони» метро бекати тасвирланган.\nҲозирда ишлаб турган 29 бекатдан (учинчи йўналиш 2001 йилда ишга туширилган) бештаси Ўзбекистоннинг ўзгарувчан миллий ўзлиги тарихини намоиш қилишда алоҳида аҳамият касб этади:\n«Халқлар дўстлиги» метро бекати. Фото (c): Филип Нубель, муаллиф розилиги билан фойдаланилмоқда.\n«Халқлар Дўстлиги» («Дружба Народов»): Ушбу бекат юқоридагиларнинг рамзий мисолидир. Гап шундаки, бекат номи шўро мафкурачилари ҳамиша такрорлаб келган шиорни ўзида акс эттиради. Яъни, совуқ уруш йиллари империалистик Ғарбга қарама-қарши тарзда – СССРнинг гўёки тинчликпарвар халқаро сиёсатининг яна бир карра такрорини бунинг мисолида уқиш мумкиндек. Бекатнинг ташқи ҳавозасида ҳам мазкур маънони англаш мумкин. 2008 йилга келиб, расмий Москвадан анча мустақил сиёсат юрита бошлаган Ўзбекистоннинг ўша пайтдаги президенти Ислом Каримов, ушбу бекатни “Бунёдкор” деб аташга буйруқ берди. Бу тадбир ортида янги ўзбек давлатчилигининг асосчиси деб кўрила бошлаган Каримовнинг айнан ўзига ишоралар борлиги ҳам маълум эди. Бироқ, Россия билан қайта яқинлашишга интилаётган Ўзбекистоннинг иккинчи президенти Шавкат Мирзиёев, 2018 йили бекатнинг аввалги номини қайта тиклади.\nТошкент метросининг «Пактахор» бекати деворидаги пахта нақшлари. Фото (c): Филип Нубель, муаллиф розилиги билан фойдаланилмоқда.\n«Пактахор». Ушбу бекат номи Ўзбекистон иқтисодиётининг пахта етиштиришга мангу қарамлигини тамсил этади. Шўролар даврида Москва 15 республиканинг ҳар бири зиммасига муайян экинлар етиштиришни мажбурият қилиб юклаган эди. Ўзбекистоннинг барча раҳбарлари пайтида, аҳолининг гарданига осилган оғир юк бўлишига қарамасдан, пахта яккаҳокимлиги сақланиб келди. Пахта етиштириш соҳасида мажбурий меҳнат, ҳатто болалар меҳнати ҳам мисли кўрилмаган кўламларда намоён бўлди. Адоқсиз пахта далаларини суғориш зарурати ортидан мамлакат экологик фожеага йўлиқди – Орол денгизи қарийб қуриб битди. Бугунги кунда ҳам Ўзбекистон пахта етиштириш бўйича жаҳонда саккизинчи ўринни эгаллайди.\n«Чилонзор» метро бекати шифтига илинган қандил. Фото (c): Филип Нубель, муаллиф розилиги билан фойдаланилмоқда.\n«Чилонзор». Ушбу бекат шўро шаҳарсозлик сиёсати маҳсули ўлароқ вужудга келган Чилонзор массиви шарафига шундай аталган. «Чилонзор» — санъат нуқтаи назаридан энг маҳобатли бекатлар сирасига киради: деворлари оқ мармар билан қопланган, таниқли усталар ишлаган нақшинкор панноларда ўзбекларнинг турмуши совет талқини – қишлоқ анъаналари ва шаҳардаги муваффақиятлар акс этган. Худди Москва метросидаги каби бир неча улкан тождор қандиллар илинган.\nМана бу “Ўзбек саҳнаси” сўрида ўтирган чой ичаетган одамларни тасвирлайди.\n«Чилонзор» метро бекати деворида чойхўрлик манзараси. Фото (c): Филип Нубель, муаллиф розилиги билан фойдаланилмоқда.\n«Алишер Навоий». XV асрда яшаб ижод этган улуғ шоир ва давлат арбоби Алишер Навоий шарафига номланган бекат. Ҳозирги Афғонистон ҳудудида туғилган ва замонавий ўзбек тилининг «аждоди» бўлган Чиғатой лаҳжасидан ташқари, форсий ва арабийда ижод қилган Алишер Навоийни минтақадаги бошқа халқлар ҳам ўзларининг улуғ сиймолари қаторида кўришади.\nСоз чалаётган Алишер Навоий. «Алишер Навоий» бекатидаги манзара. Фото (c): Филип Нубель, муаллиф розилиги билан фойдаланилмоқда.\n«Космонавтлар». Расмий Кремль уқдириб келган социализм ютуқлари силсиласида фазогирлар Шўро илм-фани ва социалистик тараққиётнинг юксак тантанаси тарзида тақдим этиб келинган. Мазкур бекатда осмоннинг хос мовий ранги устунлик қилади, ўрта асрлар ўзбек мунажжимлари ва совет фазогирлари суратлари билан безатилган.\nЮрий Гагарин сурати марказий ўринни эгаллаган «Космонавтлар» бекати. Филип Нубель фотоси, муаллиф розилиги билан фойаланилмоқда.\nСовет давридан постсовет давригача, социалистик услубдан Исломий услубгача Тошкент метроси Ўзбекистоннинг бой тарихини ўзида мужассам этади. Метро бекатлари бу шаҳарга ташриф буюрувчилар йўналишининг зарур жиҳатига айланди ва узоқ давр давом этиб келаетган миллий қурилиш тарихининг навбатдаги босқичларида айнан сайёҳлик муҳим омиллардан бири бўлиб қолса, ажаб эмас.\nЖамият чеккасидаги ҳаёт: Ўзбекистон лўлилари


Номаълум Redmi смартфонидаги янги MediaTek процессори AnTuTu тестида Snapdragon 865’ни маҳв этди! - Terabayt.Uz\nНомаълум Redmi смартфонидаги янги MediaTek процессори AnTuTu тестида Snapdragon 865’ни маҳв этди!\nXiaomi’нинг арзончи бренди ўтган ҳафтада Redmi Note 9 5G, Redmi Note 9 Pro 5G ҳамда Redmi Note 9 4G русумли смартфонларини тақдим этган. Буларнинг ортидан Redmi яна битта, кучли телефон тайёрлаб улгурибди!\nAnTuTu сервисининг маълумотлар базасида Redmi брендининг номаълум смартфони текшириб кўрилгани ҳақида қайд пайдо бўлди. Унинг «электрон юраги» – MediaTek компанияси ҳали расман намойиш қилмаган чипсет экан.\nҚизиғи шундаки, мазкур процессор нуфузли чипсоз – Qualcomm компаниясининг Snapdragon 865 флагманидан юқори балл олган!\nАйтиш керакки, Snapdragon 865 бу тестда 610 000 балл атрофида натижа кўрсатган.\nЎҚИНГ: Snapdragon 865 чипли энг арзон флагман – Redmi K30S тақдим этилди!\nMediaTek‘нинг бу янги чипсети саккиз ядроли бўлиб, шулардан тўрттаси юксак самарадорликка эга Cortex-A78, яна тўрттаси эса қувват тежовчи Cortex-A55 ядроларидир. Смартфоннинг графикасини таъминлаш учун унинг жамланмасида Mali-G77 график процессори мавжуд.\nЯнги мобил платформанинг марказий процессори бенчмаркда 175351 балл олган, график тезлатгич эса 235175 баллга баҳоланган. Хотиранинг самарадорлиги учун 123535 балл қўйилган.\nШунингдек, бенчмарк тасдиқлашича, ушбу смартфон FullHD+ резолюцияли, 90 герцлик экранга эга. Redmi унда 8 гигабайтлик тезкор ва 256 гигабайтлик доимий хотира қўллаган.\nDigital Chat Station никли инсайдер ҳам мазкур янги процессорни илк бор Redmi ўз смартфонида ишлатишини айтган. Лекин бу қайси модел бўлиши ва қачон тақдим этилиши ҳозирча номаълум.\n#AnTuTu #MediaTek #Redmi #Xiaomi #бенчмарк #мобил процессор #процессор #тест


Пахтакор туманида давлат бюджетига тушум ижроси бўйича йиллик режа ошиғи билан бажарилди » Пахтакор тумани ҳокимлиги расмий сайти\nПахтакор тумани ҳокимлиги » Янгиликлар » Пахтакор туманида давлат бюджетига тушум ижроси бўйича йиллик режа ошиғи билан бажарилди\nТуманда давлат бюджетига 53 994,9 млн.сўм режа ўрнатилган эди. Туман давлат солиқ инспекцияси ходимларининг саъй-ҳаракати билан жорий йилнинг 11 ойи давомида 74 949,2 млн.сўм тушум таъминланиб, йиллик режага нисбатан 138,8 фоизга ўсиш қайд этилди.\nСолиқ турлари кесимида тахлил этадиган бўлсак, тадбиркорлик фаолиятининг айрим турлари бўйича қатъий белгиланган солиқ бўйича йиллик белгиланган режа 919,3 млн. сўм бўлиб, жорий йилнинг 11 ойи давомида 1 140,9 млн.сўм тушум таъминланди. Бу йиллик режага нисбатан 124,1 фоизга бажарилди демакдир.\nЖисмоний шахсларнинг мол-мулкига солинадиган солиқ бўйича йиллик белгиланган режа 1 458,4 млн.сўм бўлиб, жорий йилнинг 11 ойи давомида 1 305,4 млн.сўм тушум таъминланди. Йиллик режага нисбатан 89,5 фоизга бажарилди, демакдир.\nЖисмоний шахслардан олинадиган ер солиғи бўйича йиллик режа 757,8 млн. сўм бўлиб, жорий йилнинг 11 ойи давомида 1 210,0 млн. сўм тушум таъминланиб, йиллик режага нисбатан 159,7 фоизга бажарилди. Бозорлардан тушадиган даромадлар бўйича белгиланган режа 370,3 млн. сўмдир. Жорий йилнинг 11 ойи давомида 313,0 млн. сўм тушум таъминланди.\nСув ресурсларидан фойдаланганлик учун солиқ бўйича 40,6 млн. сўм йиллик режа жорий йилнинг 11 ойи давомида 41,3 млн. сўмга бажарилди. Бу йиллик режага нисбатан 101,7 фоиз кўп демакдир.\nЯгона солиқ тўлови бўйича йиллик белгиланган режа 1 536,1 млн. сўм бўлиб, жорий йилнинг 11 ойи давомида 1 957,0 млн. сўм тушум таъминланди. Бу борада ҳам йиллик режага нисбатан 127,4 фоизга ошириб бажаришга эришилди.\nЮридик шахслардан ер солиғи бўйича йиллик 1 699,1 млн. сўм режа белгиланган бўлиб, жорий йилнинг 11 ойи давомида 2 378,7 млн. сўм тушум таъминланди. Яъни йиллик режага нисбатан 140,0 фоизга бажарилди.\nЮридик шахсларнинг мол-мулк солиғи бўйича йиллик режа 660,1 млн. сўм бўлиб, жорий йилнинг ўтган даври давомида 580,6 млн. сўмлик тушум таъминланди\nЖисмоний шахслардан олинадиган даромад солиғи бўйича йиллик режа 14 959,4 млн. сўм бўлиб, ўтган 11 ой давомида 13 397,3 млн. сўм тушум таъминланди\nЮридик шахслардан олинадиган фойда солиғи бўйича 2 145,5 млн. сўм режа бўлиб, жорий йилнинг 11 ойи давомида 3 429,7 млн. сўм тушум таъминланди.\nҚўшилган қиймат солиғи бўйича йиллик белгиланган режа 22 451,8 млн. сўм режа бўлиб, ўтаётган йилнинг 11 ойи давомида 40 685,3 млн. сўм тушум таъминланди. Йиллик режага нисбатан 181,2 фоизга ёки + 18 233,5 млн. сўмга бажарилди.\nЙиллик прогноз режасининг муддатидан ошириб бажарилгани солиқ хизмати ходимларининг жонбозлик билан, ўз вазифасига масъулият билан ёндошганлигидан далолатдир. Солиқчилар давлат бюджетига мисқоллаб туширган маблағлари ижтимоий ҳимоя ва турли соҳалар ривожига сарфланишини онгли равишда англаган ҳолда фидойилик ва ғайрат билан меҳнат қилмоқдалар.\nПахтакор туман Давлат солиқ инспекцияси бошлиғи ўринбосари


Украина: Сайловда пешқадам партиялар коалиция тузиш бўйича ўзаро маслаҳатлашмоқда\nУкраинадаги парламент сайловларида берилган овозлар таблоси.\nУкраинада парламент сайловларининг дастлабки натижалари эълон қилинганидан кейин сайловда пешқадамлик қилаётган европапараст партиялар лидерлари 27 октябрь куни коалицион музокараларнинг илк раундига йиғилдилар. Украина президенти Петро Порошенко кеча бош вазир Арсений Яценюк ва Львов шаҳри ҳокими Андрий Садовий билан учрашди.\nЯкшанба куни ўтказилган сайлов бюллетенларининг 70 фоизи санаб бўлинган пайтда Яценюк етакчилигидаги Халқ жабҳаси 22 фоиз, Порошенко блоки эса 21 фоиздан кўпроқ овоз йиққани маълум бўлди. Садовий бошчилигидаги “Самопомошчь” партияси эса 13 фоиз билан учинчи ўринда бормоқда.\nУкраинадаги сайловларни кузатган халқаро кузатувчилар унга, умуман олганда, ижобий баҳо бердилар. Айни пайтда Москва сайловлардан сўнг Украинадаги таранг вазият юмшашига, тузилажак ҳукумат конструктив бўлишига умид билдирди.


Андижон воқеаларининг икки йиллигига Ўзбекистон ОАВ қанчалик эътибор берди?\nChristian Science Monitor” газетасида эълон қилинган “Андижон воқеалари нега Ўзбекистонда етарлича ëритилмади” сарлавҳали мақолада Ўзбекистонда сўз эркинлиги йўқолиб бораëтгани, мустақил журналистларнинг таъқиб қилиниши давом этаëтгани, дунё мамлакатлари орасида матбуот эркинлиги бўйича “Ёмонларнинг ёмони” сафидан жой олгани айтилади.\nМақола муаллифи Майкл Жордон Андижон воқеаларининг икки йиллиги арафасида аслида ўнлаб хорижий журналистлар Ўзбекистонга бориши лозимлигини ҳамда икки йил ўтиб ҳам мамлакатдаги вазият ўзгармагани ва сўз эркинлиги топталишда давом этаëтгани ҳақида ëзган бўлиши кераклигини айтади.\nЖурналист Ўзбекистонда вазият яхши томонга ўзгармаганини яқинда АҚШнинг Тошкентдаги элчихонасида бир неча ўзбек журналисти иштирокида бўлиб ўтган Братислава-Тошкент видеокўприги натижаларидан олган хулосаларига асосланиб ëзади.\n“Бу видеоанжуманга жуда қаттиқ тайëрланишим керак, деган хаëлга бордим. Чунки “Human Rights Watch”, “Amnestey International” ва шу каби халқаро инсон ҳуқуқлари ташкилотларининг Ўзбекистондаги вазият борасида эълон қилаëтган ҳисоботларидан мунтазам равишда хабардор бўлиб борардим. Мен бунгача “оловли нуқталар”да ишлаган журналистлар билан ҳам суҳбатлашганман. Ўзбекистонлик журналистлар билан учрашишдан мақсад у ердаги ҳамкасбларимга улар ëлғиз эмаслигига ва мамлакатдаги вазиятлардан халқаро жамоатчиликнинг ҳам хабари борлигини етказиш эди”, - дейди Майкл Жордон “Озодлик” мухбири билан суҳбатда.\nУнинг сўзларига кўра, видеоанжуман Андижон воқеаларининг икки йиллигига эмас, балки Жаҳон матбуот эркинлиги кунига бағишлаб ўтказилган.\n“АҚШнинг Ўзбекистондаги элчихонаси бу видеокўприкни ўтказиш учун олдиндан рухсат олган эди. Мақсад Ўзбекистондаги сўз эркинлиги билан боғлиқ вазиятни ëки журналистлар маълум бир муҳитда фаолият юритишини танқид қилиш эмас эди. Биз, биринчи навбатда, Жаҳон матбуоти куни нишонланаëтгани ва шу баҳонада Америка, Европада сўз эркинлиги қанчалик таъминлангани ҳақида суҳбатлашдик. Шундан кейин улар дарҳол ўзлари ишлаëтган аҳвол ҳақида гапира бошлади”, - дейди М.Жордон.\nМ.Жордон видеоанжумандан бугун Ўзбекистонда ўзгача фикрловчи журналист учун нон йўқлиги ва унинг таъқиб қилиниши эҳтимоллари ортиб бораëтгани ҳақида хулоса чиқарганини айтди.\n“Чегара билмас мухбирлар” ташкилоти вакили Элза Видал ҳам ҳозир Ўзбекистонда мустақил маҳаллий ва хорижий журналистлар учун ишлаш мушкуллигини билдирди.\n“Ҳозир ҳам ўзбек ва хорижий журналистлар учун ҳукумат истамаган у ëки бу мавзуни ўрганиб, ташқарига маълумот олиб чиқиш қийин ва хавфлидир. Андижон воқеаларининг икки йиллиги ҳақида Ўзбекистонда кўп ҳам гапирилмагани фикримга яққол далилдир”, - деди Элза Видал.\nХўш, ҳақиқатан ҳам Ўзбекистонда Андижон воқеаларининг икки йиллиги етарлича ëритилмадими?\nЎзбекистон телевидениесининг “Ахборот” дирекцияси ходими Нодир бу саволга “ҳа”, деб жавоб берди.\n“Андижон воқеаларига халқнинг муносабати, кенг жамоатчиликнинг фикрини ўз вақтида берганмиз. Бу мавзуни бизчалик ëритган оммавий ахборот воситаси бўлмади. Аммо Шарқда фожеанинг ëмон тарафларини қайта-қайта эсга олиш одати йўқ. Фақатгина ундан тўғри хулоса чиқариб, тўғри йўлда ҳаëт кечириш бизнинг менталитетга хос нарса”, - деди Нодир.\nМустақил журналист Абдураҳмон Ташанов эса Ўзбекистон оммавий ахборот воситаларида Андижон воқеаларининг икки йиллиги деярли эсланмаганини таъкидлади.\n“Матбуотни кўп кузатиб борувчи фаол ўқувчи сифатида айтишим мумкинки, ўзбек журналистлари мавзуга ëндашгани ëки бирор объектив ëхуд субъектив фикр билдириб мақола ëзгани йўқ. Чунки юқоридан бу ҳақда бирор буйруқ бўлмади”, - деди А.Ташанов.


Бензин ва дизель учун солиқ имтиёзлари 2018 йилда ҳам сақланиб қолади - - - www.Voydoda.com - Развлекательный портал -\nБензин ва дизель учун солиқ имтиёзлари 2018 йилда ҳам сақланиб қолади\n21 Дек 2017(17:48)\nЖорий йилнинг 15 ноябридан бошлаб Ўзбекистонда бензин нархи ошган эди.\nХабарингиз бор, Ўзбекистон Республикаси Олий Мажлиси Сенатининг ўн учинчи ялпи мажлиси ўз ишини давом эттирмоқда.\n2018 йилги Давлат бюджети лойиҳасини тузишда нефтни қайта ишлаш корхоналари, бензин ва дизель ёқилғиси истеъмоли ҳамда автосаноат учун татбиқ этилган солиқ имтиёзларини сақлаб қолиш солиқ-бюджет соҳасининг асосий йўналишларидан бири сифатида белгиланган. Бу ҳақда Ўзбекистон Республикаси Бош вазирининг ўринбосари – Молия вазири Жамшид Қўчқоров маълум қилди.\nХусусан, нефтни қайта ишлаш корхоналарига акциз солиғи бўйича берилган солиқ имтиёзлари, бензин ва дизель ёқилғиси истеъмоли учун икки баробарга пасайтирилган солиқ ставкаси, маҳаллий автомобилларни ишлаб чиқарувчилар учун эса 27 фоиздан 5 фоизгача камайтирилган акциз солиқ ставкаси келгуси йилда ҳам ўзгаришсиз қолади.\nШунингдек, ўсимлик ёғи бўйича акциз солиғи ставкасини (бир тоннаси учун 919 минг сўм эди) 50 фоизга қисқартириш ҳисобига фермерлар даромадини кўпайтириш мақсадида пахта толаси ҳамда чигит нархи оширилади.\nМаълумот ўрнида, жорий йилнинг 15 ноябридан бошлаб Ўзбекистонда бензин нархи ошган эди. Ўзгаришларга кўра, АИ-80 бензин турининг бир литри 2800 дан 3800 сўмга, АИ-91 русумидаги бензин нархи 3000 дан 4300 сўмга кўтарилган эди.\nТеги: Бензин ва дизель учун солиқ имтиёзл